title: এভারটন উইকস

text: ধারাবাহিকভাবে পাঁচ সেঞ্চুরি করে টেস্ট রেকর্ড গড়ে জ্যাক ফিঙ্গলটন ও অ্যালান মেলভিলের গড়া রেকর্ড ভঙ্গ করেন। এছাড়াও তিনি ধারাবাহিকভাবে সাতটি টেস্ট অর্ধ-শতক করে জ্যাক রাইডার, প্যাটসি হেনড্রেন, জর্জ হ্যাডলি ও মেলভিলের গড়া যৌথ রেকর্ড অতিক্রম করেন। পরবর্তীতে অ্যান্ডি ফ্লাওয়ার ও শিবনারায়ণ চন্দরপল উইকসের রেকর্ডের সমকক্ষ হন।


title: এভারটন উইকস

text: ধারাবাহিকভাবে নয় টেস্টে পঞ্চাশোর্ধ্ব রান করেছেন তিনি। এরফলে অ্যালেক স্টুয়ার্ট, ম্যাথু হেইডেন, জ্যাক ক্যালিস, সাইমন ক্যাটিচ ও কুমার সাঙ্গাকারা’র দলে প্রবেশ করেন যারা প্রথম ১২ টেস্টে পঞ্চাশোর্ধ্ব রান করতে পেরেছেন। পরবর্তীতে সুনীল গাভাস্কার ও মার্ক টেলর ও মমিনুল হক এ অর্জনের সাথে শামিল হন।


title: এভারটন উইকস

text: ১৯২৯ সালে ল্যাঙ্কাশায়ার লীগে আর্থার রিচার্ডসনের সর্বাধিকসংখ্যক ১১৯৩ রানের রেকর্ড পরবর্তীতে এভারটন উইকস নিজের করে নিয়েছিলেন। এরপর ১৯৯১ সালে পিটার স্লিপ ল্যাঙ্কাশায়ারের পক্ষে এক মৌসুমে ১,৬২১ রান তুলেন। এরফলে ৪০ বছর আগেকার ল্যাঙ্কাশায়ার লীগে গড়া তাঁর ব্যাটিং রেকর্ড ভঙ্গ হয়ে যায়।


title: এভারটন উইকস

text: ১৯৪৯ সালে ভারতীয় ক্রিকেট কর্তৃক বর্ষসেরা ক্রিকেটারের মর্যাদা পান উইকস। তাঁর অপূর্ব ক্রীড়া নিদর্শনের প্রেক্ষিতে উইজডেন কর্তৃপক্ষ ১৯৫১ সালে বর্ষসেরা ক্রিকেটার হিসেবে মনোনীত হন। খেলোয়াড়ী জীবন শেষে উইকস অনেকগুলো সম্মানসূচক পদবী লাভ করেন। তন্মধ্যে ওবিই, জিসিএম এবং ১৯৯৫ সালে কেসিএমজি লাভ করেন। জানুয়ারি, ২০০৯ সালে আইসিসি ক্রিকেট হল অব ফেমে অন্তর্ভূক্তকারী ৫৫জন খেলোয়াড়দের মধ্যে তিনিও অন্তর্ভুক্ত হন। এরফলে তিনিও নতুন খেলোয়াড়দেরকে এতে অন্তর্ভুক্ত করতে সিদ্ধান্ত নিতে পারছেন।


title: ২০১৫-এর মাউন্ট এভারেস্ট ভূমিকম্প

text: ২০১৫-এর মাউন্ট এভারেস্ট ভূমিকম্প ২০১৫ খ্রিস্টাব্দে নেপালে সংগঠিত ভূমিকম্পের অংশ।


title: ২০১৫-এর মাউন্ট এভারেস্ট ভূমিকম্প

text: ভূমিকম্পের ফলে মাউন্ট এভারেস্টে যে তুষারধ্বস ঘটে, তাতে এভারেস্ট বেস ক্যাম্পে বেশ কয়েকজন পর্বতারোহীর মৃত্যু ঘটে। ভারতীয় সেনাবাহিনীর একটি পর্বতারোহী দল ১৮টি মৃতদেহ এবং ৬১ জন আটকে পড়া পর্বতারোহী উদ্ধার করেছেন। গুগলের প্রকৌশলী মার্কিন যুক্তরাষ্ট্রের ড্যান ফ্রেডিনবার্গ ও তাঁর তিনজন সহকর্মী গুগল আর্থ প্রকল্পের জন্য সমীক্ষা করার সময় তুষারধ্বসে এখানে মৃত্যুবরণ করেন। ৭০০ থেকে ১০০০ জনেরও বেশি পর্বতারোহী ভূমিকম্পের সময় মাউন্ট এভারেস্ট ও এভারেস্ট বেস ক্যাম্পে ছিলেন বলে জানা যায়, যাদের মধ্য কমপক্ষে ৬১ জন গুরুতর ভাবে আহত হয়েছেন। পর্বতগাত্রের উচ্চ ক্যাম্পে অবস্থিত পর্বতারোহীদের সংখ্যা এখনো অজানা।


title: ২০১৫-এর মাউন্ট এভারেস্ট ভূমিকম্প

text: ২৬শে এপ্রিল ভারতীয় সেনাবাহিনীর হেলিকপ্টার উদ্ধারকারী দল মাউন্ট এভারেস্ট পৌঁছে গুরুতর আহত বাইশজনকে ফেরিচে নিয়ে যায় কিন্তু খারাপ আবহাওয়ার জন্য উদ্ধারকার্য্য বন্ধ রাখা হয়। সেই দিন অপর একটি হেলিকপ্টার এভারেস্ট ক্যাম্প-১ থেকে বেশ কয়েকজন আটকে থাকা পর্বতারোহীকে উদ্ধার করে।


title: আদনানি আরব

text: আদনানি আরব প্রাচীন আরবের একটি বংশগত সম্প্রদায়। আরব বংশলতিকা ঐতিহ্য অণুযায়ী আদনানিরা “আরবায়িত আরব” যারা আদনানের বংশধর। আদনান ছিলেন নবী ইসমাইল (আ) এর সরাসরি বংশধর। ইসমাইল (আ) এর শৈশবাবস্থায় তার মা হাজেরা (আ) সহ মক্কায় আসার পর দক্ষিণের কাহতানি আরবরা মক্কায় এসে বসতি স্থাপন করেছিল। আদনান নবী ইসমাইল (আ) এর সরাসরি বংশধর হওয়ায় আদনানিরা নবী ইবরাহিম (আ) এর বংশধর। শেষ নবী মুহাম্মদ (সা) আদনানি আরব ছিলেন।


title: দাবানল

text: দাবানল () হচ্ছে বনভূমি বা গ্রামীণ এলাকার বনাঞ্চলে সংঘটিত একটি অনিয়ন্ত্রিত আগুন। পাহাড়িয়া অঞ্চলে দাবানলের ইন্ধন কিছু বেশি। উষ্ণ তাপক-শিখা ক্রমশ ওপরের দিকে উঠতে থাকে আর পোড়াতে থাকে বন। উঁচু গাছের ক্যানপির আগুন অনায়াসে উড়তে থাকে যত্রতত্র। এসব আগুন নিয়ন্ত্রণ করাও কঠিন হয়ে পড়ে কারণ আগুন থামাবার জন্যে সহজে কোনো ব্ল্যাঙ্ক করিডোর তৈরি করা যায় না যেখান থেকে সরিয়ে ফেলা যায় ক্ষুপ, ঝরা পাতা, ভেষজ দাহ্যবস্তুসমূহ। অতএব যতক্ষণ খুশি আপন মনে জ্বলতে থাকে আগুন। জ্বলতে জ্বলতে যখন খাদ্যের প্রচণ্ড অভাব হয় কেবল তখনই মরে যায়, দুর্ভিক্ষে মরার মতোই। ইতোমধ্যে মাটি পুড়ে টেরাকোটা হয়ে যায়, হারিয়ে ফেলে দরকারি জলশোষণ ক্ষমতা। এমন দগ্ধ মাটির ওপর যখন ঝুম বৃষ্টি নামে তখন এসব আলগা পোড়ামাটি আর কাদা ধুয়ে সমানে নামতে থাকে পাহাড়ের গা বেয়ে। নামতে নামতে পাদদেশে গড়ে তোলে কদর্য বিপুল পাহাড়, যে পাহাড় সরানো সহজ কাজ নয়।


title: দাবানল

text: আমেরিকার বনাঞ্চলে বিভিন্ন উপায়ে আগুন লাগে বছরে প্রায় এক লক্ষ বার যে কারণে পুড়ে যায় ২০ লক্ষ হেক্টর জমি। ঘন্টায় ২০ কিলোমিটার গতিতে চলতে সক্ষম এই আগুন সামনে যা কিছু পায় পুড়িয়ে নিঃশেষ করে গাছপালা ঘরবাড়ি মানুষসহ। বজ্রপাতসহ এই আগুন লাগবার পেছনে প্রাকৃতিক কারণ মাত্র পাঁচ ভাগের একভাগ। বাকী চারভাগের জন্যে দায়ী মানুষ। অযত্নে ফেলে রাখা ক্যাম্পফায়ারের আগুন, সিগারেটের অবশিষ্টাংশ ইত্যাদি থেকে যতটা আগুন লাগে ততটা লাগে না প্রকৃতি থেকে। কিন্তু যেভাবেই হোক একবার আগুন লাগলে প্রকৃতি তাকে ইন্ধন যোগায় পাগলের মতো। ফায়ার স্টর্ম, আগুনে-সাইক্লোন, অগ্নি-টর্নেডোর রূপ নিয়ে দিকবিদিক ছড়িয়ে পড়ে তার করাল গ্রাস। ক্যালফোর্নিয়াতে সান্টা অ্যানা শুষ্ক বায়ুপ্রবাহ অগ্নি স্ফূলিঙ্গকে মাইল মাইল দূরে অনায়াসে উড়িয়ে নিয়ে যেতে পারে। অতএব কেবল রাস্তার ওপাড়ে নয়, নদীর ওপাড়েও দুর্বিনীত আগুনকে বহন করে নিয়ে যেতে পারে এমন বায়ুপ্রবাহ।


title: দাবানল

text: গত তিরিশ বছরে দক্ষিণ আমেরিকার আমাজন অরণ্য, আফ্রিকার কঙ্গো বর্ষাবন এলাকা এবং ইন্দোনেশিয়ার সুমাত্রা দ্বীপের মিলিয়ন মিলিয়ন একর এলাকার বৃক্ষ ধ্বংস করে জুম এবং নিয়মিত চাষাবাদের জমি বের করা হয়েছে। উর্বরা শক্তি কম হবার কারণে কয়েক বছর পরেই আবার নতুন করে পোড়াতে হচ্ছে বন-বনানী। যে কারণেই আগুন জ্বলুক, বড় ধরণের আগুনের কিছু উটকো আচরণও আমাদের চোখে পড়ে। দাবানলে পোড়া সাইবেরিয়ার তাইগা বনের ধোঁয়া ৩ হাজার মাইল দূরে জাপানের ওসাকা শহরকে অন্ধকার করে দিয়েছে, অস্ট্রেলিয়ার ব্ল্যাক ফ্রাইডে বুশ-ফায়ারের ছাই উড়ে গিয়ে পড়েছে ২ হাজার মাইল দূরের নিউজিল্যান্ডে।


title: দাবানল

text: আগুন প্রাকৃতিক বা কৃত্রিম যেভাবেই লাগুক এবং এক পর্যায়ে এটা ক্ষতিকর রূপ নিলেও এর ভেতর কিছু কল্যাণকর দিকও আছে। প্রকৃত প্রস্তাবে, মাঝে মাঝে আগুন না লাগলে বনাঞ্চলের ন্যাচারাল ইকোসিস্টেম নষ্ট হয়ে যেতে চায়। মৃত ও পচনশীল দ্রব্যাদি পুড়ে গিয়ে শুদ্ধ হয় পরিবেশ, গাছের কাণ্ডে জমে থাকা পুষ্টি, অগ্নিকান্ডের পরে আবার ফেরত আসে জমিতে। যাবতীয় ক্ষতিকর পোকামাকড় ধ্বংস হয় এতে, রোগশোকের জীবাণুও নষ্ট হয়ে যায়। উচুঁ গাছের শামিয়ানা পুড়ে গেলে অন্ধকার স্যাঁতসেতে বনের উঠানে সূর্যের আলো ঢুকে পড়ে। তখন ছাইয়ের গাদায় শুরু হয় নতুন জীবন। প্রথমে তৃণ, তারপর বড় গাছ এবং ক্রমশ নিবিড় অরণ্য। আবার কখনো বজ্রপাতে পুড়ে যাবার জন্যে তৈরি হয় বন। এভাবেই চলতে থাকে প্রাকৃতিক অগ্নি-চক্র।


title: দাবানল

text: কখনো উষ্ণ বায়ুর প্রভাবে এসব চলমান আগুন শহরে ঢুকে পড়ে বসতি উজাড় করে ফেলে। ঠাসবুনোট শহরাঞ্চল আগে অনেকাংশেই ঘরবাড়ি নির্মিত হয়েছে কাঠ, খুঁটি ও তক্তা জাতীয় বৃক্ষ উপাদান দিয়ে। ফাঁকফোকর কম থাকার কারণে অত্যাচারী রাজা নীরোর আমলে জ্বলে গেছে রোম শহরের শতকরা ৭০ ভাগ, ১৪টি জেলার ১০টি জেলাই। টেসিটাসের মতো কিছু ঐতিহাসিক মনে করেন স্ত্রী ও মাতৃহন্তারক নীরো তার স্বর্ণ প্রাসাদ "ডোমাস অরোরা" নির্মাণের জন্যে লোকজন দিয়ে ইচ্ছে করেই পুড়িয়ে দিয়েছে শহর। আর যখন লেলিহান অগ্নিশিখায় রোম জ্বলে যাচ্ছে তখন না কি আনন্দে বেহালাও বাজিয়েছে সে। আদতে বেহালার আবিষ্কার হয়েছে নীরোর আত্মহত্যার কমপক্ষে হাজার বছর পরে। কথাটার সত্যতা যাই থাক, ক্রমাগত ৯ দিন আগুনে জ্বলার পর, নতুন শহর তৈরি করতে গিয়ে আগুনের নিয়ন্ত্রণ কল্পনা করে নীরো তখন পোড়া ইট আর পাথর দিয়ে বিল্ডিং বানিয়েছে বড় বড় করিডোর তৈরি করে।


title: দাবানল

text: ১৬৬৫ সনে প্লেগের ভয়াবহ আক্রমণের পরে ১৬৬৬ সনে বেকারির আগুন থেকে সূত্রপাত হয় গ্রেট ফায়ার অব লন্ডনের। প্রচণ্ড তাপে তখন সেন্ট পল ক্যাথেড্রালের ছাদের সীসা গলে রাস্তায় স্রোত নেমেছিল। আশ্চর্য ব্যাপার হল, কবুতরগুলো কিছুতেই তাদের আবাস ছেড়ে যায়নি, পালক পুড়িয়ে তারা আত্মাহুতি দিয়েছিল আগুনে। আশ্চর্যজনক হলেও, এই অগ্নিকাণ্ডে মানুষের প্রাণহানি ঘটেছে মাত্র ৬ জনের, যার ভেতর একজন হলেন ভুল করে বেকারির ওভেন খোলা রেখে যাওয়া মহিলা, যিনি জীবনের বিনিময়ে রক্ষা করতে চেয়েছিলেন শহরকে। শহরের মেয়রের কাছে যখন প্রকাশ করা হয়েছিল আগুনের উদ্বেগের কথা, তিনি তা গুরুত্ব দেননি, তাচ্ছিল্য করে বলেছেন, এটা আর কি এমন আগুন "এ ওম্যান ক্যান পিস ইট আউট"। এসব অযত্ন-অবহেলায় বড্ড দেরি হয়ে গেল, জ্বলে গেল লন্ডন শহর। তবে শেষমেষ এতে কিন্তু শাপে বর হল। প্লেগ অধ্যুষিত বস্তিগুলো নিঃশেষে পুড়ে গেল, পুতিগন্ধময় বিষাক্ত উপনদীর পানি টগবগ করে ফুটে জীবাণুমুক্ত করে দিল, শেষ হয়ে গেল প্লেগের অধ্যায়।


title: দাবানল

text: বাংলাদেশের আনুমানিক ১১% অপ্রতুল বনাঞ্চলের বড় গাছগুলির ক্যানপি বা শামিয়ানা লাগাতার নয়। অতীতে যে সব অগ্নিকাণ্ড ঘটেছে তার অধিকাংশই মানুষের কারণে যা বেশ খণ্ড খণ্ড। পুরো বন নস্যাৎ করার মতো দাহ্যবস্তু কখনো থাকে না বলে অগ্নিকাণ্ড ভয়াবহ রূপ ধারণ করতে পারে না। তবে বনানীতে গ্যাস সংক্রান্ত অগ্নিকাণ্ডের ব্যাপারে সচেতন হবার প্রয়োজন রয়েছে। ভারতে ১৯% বনাঞ্চলের প্রায় ৫০ শতাংশ বন বেশ ঘন যুক্ত-শামিয়ানার। জলস্বল্পতার কারণে যে সব ঝরাপাতা শুকিয়ে অগ্নি উপকরণ হিশেবে মাটির ওপর বিছিয়ে থাকে সেখান থেকে মানুষের অসাবধানতায় আগুন লেগে তা বিস্তৃতি লাভ করেছে বহুবার। ১৯৯৫ সনের ভয়াবহ আগুনে উত্তর প্রদেশ এবং হিমাচল প্রদেশের প্রায় ৭ লক্ষ হেক্টর জমি পুড়ে গেছে যা পূরণ করতে বহু বছর লেগে যাবে।


title: দাবানল

text: বাংলাদেশের ১১ % বনাঞ্চলে অগ্নিকাণ্ডের সংখ্যা নগণ্য। এর একটি কারণ, বনাঞ্চলের বড় গাছগুলির ক্যানপি বা শামিয়ানাগুলি লাগাতার নয়, খণ্ড খণ্ড। এসব খণ্ড বনে দাহ্য বস্তুর অভাবহেতুও অগ্নিকাণ্ড সহজে ভয়াবহ রূপ নিতে পারে না। উল্টোদিকে ভারতের ১৯% বনাঞ্চলের প্রায় ৫০% নিবিড় বন। শুষ্ক আবহাওয়ায় জলস্বল্পতার কারণে পত্রমোচী গাছ পাতা ঝরিয়ে দেয়। সেই ঝরা পাতা আর শুকনো গুল্ম থেকে আগুন লেগে বিস্তৃত হয়ে পড়ে বনানীতে। ১৯৯৫ সনে উত্তর প্রদেশ এবং হিমাচল প্রদেশে ভয়াবহ অগ্নেকাণ্ডে পুড়ে গেছে ৭ লক্ষ একর জমির বনাঞ্চল যার ক্ষতিপূরণ হতে দীর্ঘদিন লেগে যাবে। ভারত ও বাংলাদেশের প্রায় সব আগুনই মানুষের অবহেলাজনিত কারণে লেগে থাকে, প্রাকৃতিক কারণে নয়।


title: দাবানল

text: যে সব কারণে বনে দাবানল হয়, শহর পুড়ে যায় নিঃশেষে, তার বেশ ক'টি অবস্থা এখনও বিদ্যমান আমাদের উপমহাদেশে। যথেষ্ট সাবধান না হলে আমরা অগ্নি-কবলিত হতে পারি, রোম বা লন্ডনের মতো জ্বলে যেতে পারে আমাদের ঠাসবোনা বস্তি-শহর, জ্বলে যেতে পারে অবশিষ্ট বনজ সম্পদ।


title: জিও টিভি

text: জিও টিভি অথবা জিও টেলিভিশন হল ২০০২ সালে প্রতিষ্ঠিত একটি পাকিস্তানী টেলিভিশন চ্যানেল। এটি মীর শাকিলুর রহমান মালিকানাধীন একটি চ্যানেলটি। চ্যানেলটি ২০০২ সালে ১৪ আগষ্টে পরীক্ষামূলক সম্প্রচার শুরু করে এবং পরবর্তীতে ২০০২ সালের অক্টোবরে নিয়মিত সম্প্রচার শুরু করে। "জিও" হল একটি উর্দু শব্দ যার অর্থ হল "বেঁচে থাকা"।


title: জিও টিভি

text: জিও টেলিভিশন নেটওয়ার্ক জিও টিভির সাথে তাদের কার্যক্রম শুরু করে এবং এবং পাকিস্তান-ভিত্তিক অন্যান্য বিভিন্ন চ্যানেল চালু করা হয়। যেমন:উপরন্তু; ২০০৮ সাল থেকে ইংরেজী ভাষা সম্প্রচারিত জিও ইংলিশ নামে চ্যানেল চালু করে।


title: জিও টিভি

text: জিও নেটওয়ার্ক জিও ফিল্মসের ব্যানারে বেশ কয়েকটি চলচ্চিত্র মুক্তি দেওয়া হয়েছে, এগুলি হল:


title: আবু জাহেদ মোহাম্মদ নাছির উদ্দীন

text: আবু জাহেদ মোহাম্মদ নাছির উদ্দীন (যিনি আ জ ম নাছির উদ্দীন নামেই সর্বাধিক পরিচিত) বাংলাদেশ আওয়ামী লীগের একজন রাজনীতিবিদ এবং চট্টগ্রাম সিটি কর্পোরেশনের বর্তমান মেয়র। তিনি চট্টগ্রাম মহানগর আওয়ামী লীগের সাধারণ সম্পাদক ও পাশাপাশি বাংলাদেশ ক্রিকেট বোর্ডের সহ-সভাপতি। এবং চট্টগ্রাম জেলা ক্রীড়া সংস্থার সাধারণ সম্পাদক হিসেবে নিয়োজিত রয়েছেন।


title: আবু জাহেদ মোহাম্মদ নাছির উদ্দীন

text: নাছির উদ্দীনের জন্ম চট্টগ্রামে। তার বাবা সৈয়দ মঈনুদ্দিন হোসাইন ছিলেন একজন শিক্ষানুরাগি এবং মা ফাতেমা জোহরা বেগম। তিনি ১৯৭৩ সালে সরকারি মুসলিম উচ্চ বিদ্যালয় থেকে মাধ্যমিক এবং পরবর্তীতে চট্টগ্রাম কলেজ থেকে উচ্চ মাধ্যমিক এবং ডিগ্রি পাস করেন।


title: আবু জাহেদ মোহাম্মদ নাছির উদ্দীন

text: নাছির উদ্দীন বিদ্যালয়ে অধ্যয়নকালীন সময়ে বাংলাদেশ ছাত্রলীগের সক্রিয় কর্মকাণ্ডে জড়িত হন। বিদ্যালয় শিক্ষার্থী হিসেবে যোগ দেন উনসত্তরের গণ অভ্যুত্থানের মিছিলে। আশির দশকের শুরুতে নাছির উদ্দিন রাজনীতিতে সক্রিয় হন। ১৯৭৭ সালে, তিনি চট্টগ্রাম কলেজ ছাত্রলীগের সভাপতি এবং একই সাথে নগর ছাত্রলীগের সাংস্কৃতিক সম্পাদক নির্বাচিত হন। পরবর্তীতে পর্যায়ক্রমে ১৯৮০ এবং ১৯৮২ সালে চট্টগ্রাম নগর ছাত্রলীগের সাধারণ সম্পাদকের দ্বায়িত্ব পালন করেন তিনি। ১৯৮৩ এবং ১৯৮৫ সালে বাংলাদেশ ছাত্রলীগের কেন্দ্রীয় কমিটির সহ-সভাপতি হিসেবে নিযুক্ত হন। নাছির উদ্দীন পর পর দুইবার নগর আওয়ামী লীগের কার্যনির্বাহী কমিটির সদস্য নির্বাচিত হন। নভেম্বর ২০১৩ সালে নগর আওয়ামী লীগের সাধারণ সম্পাদক হিসেবে মনোনীত হন।


title: আবু জাহেদ মোহাম্মদ নাছির উদ্দীন

text: দীর্ঘকালীন ক্রীড়া সম্পৃক্ততার কারণে ক্রীড়া বিনোদনের মাধ্যমেই নাছির উদ্দিন পরিচিতি লাভ করেন। বাংলাদেশ ক্রিকেট বোর্ডের (বিসিবি) সহ-সভাপতি এবং পরবর্তীতে চট্টগ্রাম জেলা ক্রীড়া সংস্থার সাধারণ সম্পাদক হিসেবে নিযুক্ত হওয়ার পাশাপাশি বিভিন্ন সামাজিক-সাংস্কৃতিক সংগঠনের সাথে তিনি নানাভাবে সম্পৃক্ত।


title: সেন্ট জনস কলেজ, কেমব্রিজ

text: সেন্ট জনস কলেজ কেমব্রিজ বিশ্ববিদ্যালয়ের অংশ, কলেজটি লেডি মার্গারেট বিউফোর্ট দ্বারা প্রতিষ্ঠিত হয়েছিল। কলেজটির লক্ষ্য শিক্ষা, ধর্ম ও গবেষণার প্রসার ঘটানো। কলেজটির প্রাক্তন ছাত্রদের মধ্যে নয়জন নোবেল পুরস্কার বিজয়ী, বিভিন্ন দেশের ছয়জন প্রধানমন্ত্রী, তিনজন আর্চবিশপ, অন্তত দুজন প্রিন্স, তিনজন সন্ন্যাসী রয়েছেন।


title: কাহতানি আরব

text: কাহতানি আরব () প্রাচীন আরবের একটি বংশগত সম্প্রদায়। আরব উপদ্বীপের দক্ষিণ অংশ, বিশেষত ইয়েমেন কাহতানিদের উৎসস্থল।


title: কাহতানি আরব

text: ঐতিহাসিকভাবে কাহতানিদেরকে বিশুদ্ধ আরব হিসেবে বিবেচনা করা হয়। অন্যদিকে আদনানি আরবদের বলা হয় “আরবায়িত আরব” যারা আদনানের বংশধর। কাহতানিরা দুইটি উপগোষ্ঠীতে বিভক্ত। এগুলো হল হিমিয়ার ও কাহলান। হিমিয়ার শাখা হিমিয়ারি ও কাহলান শাখা কাহলানি বলে পরিচিত।


title: কাহতানি আরব

text: কাহতানিদের পূর্বপুরুষ হলেন কাহতান। তার ছেলে ইয়ারেবের নামানুসারে “আরব” নামটি এসেছে। লোককথা অনুযায়ী আরবি ভাষা ইয়ারেবের মাধ্যমে জন্মলাভ করেছিল। আদনানিদের পূর্বপুরুষ আদনানের চেয়ে কাহতান প্রাচীন ব্যক্তি। নবী ইসমাইল (আ) এর শৈশবাস্থায় তার মা হাজেরা (আ) সহ মক্কায় আসার পর কাহতানিরা দক্ষিণ থেকে এসে সেখানে বসতি স্থাপন করেছিল।


title: ইখশিদি রাজবংশ

text: ইখশিদি রাজবংশ ৯৩৫ থেকে ৯৬৯ খ্রিষ্টাব্দ পর্যন্ত মিশর শাসন করে। আব্বাসীয় খলিফা কর্তৃক মুহাম্মদ ইবনে তুগজ আল ইখশিদ নামে একজন তুর্কি দাস সৈনিক গভর্নর নিযুক্ত হয়েছিলেন। রাজবংশ আরবি পদবি “ওয়ালি” ব্যবহার করত যার মাধ্যমে আব্বাসীয়দের পক্ষের শাসক নির্দেশ করা হত। ৯৬৯ সালে ফাতেমীয় সেনাবাহিনী ফুসতাত দখল করে নিলে ইখশিদিদের পতন ঘটে।


title: ইখশিদি রাজবংশ

text: স্বর্ণমুদ্রা সাধারণত ব্যবহার হত। তামার মুদ্রা বিরল ছিল। মিশর (ফুসতাত) ও ফিলিস্তিনে (আল রামলা) দিনার এবং ফিলিস্তিনে দিরহাম তৈরি করা হত। এছাড়া কখনো কখনো তাবারিয়া, দামেস্ক ও হিমসেও মুদ্রা তৈরি হত।


title: আনিসুল হক (রাজনীতিবিদ)

text: আনিসুল হক ( ২৭ শে সেপ্টেম্বর ১৯৫২ - ৩০ নভেম্বর ২০১৭) ছিলেন একজন বাংলাদেশী ব্যবসায়ী, রাজনীতিবিদ এবং টেলিভিশন উপস্থাপক। তিনি ২০১৫ সালে ঢাকা উত্তর সিটি কর্পোরেশনের মেয়র নির্বাচিত হন। তিনি বিজিএমই-এর সভাপতি ছিলেন, পরে এফবিসিসিআইর সভাপতি হন। পরবর্তীতে সার্ক চেম্বারের সভাপতির দায়িত্বেও ছিলেন।


title: আনিসুল হক (রাজনীতিবিদ)

text: আনিসুল হকের জন্ম চট্টগ্রাম বিভাগের নোয়াখালি জেলার কোম্পানীগঞ্জে ১৯৫২ সালে। তার শৈশবের বেশ কিছু সময় কাটে তার নানাবাড়ি ফেনী জেলার সোনাগাজীর আমিরাবাদ ইউনিয়নের সোনাপুর গ্রামে। তিনি রাজশাহী বিশ্ববিদ্যালয় থেকে স্নাতক(সম্মান) ডিগ্রী অর্জন করেন এবং চট্টগ্রাম বিশ্ববিদ্যালয় থেকে অর্থনীতি বিষয়ে পড়াশোনা সম্পন্ন করেন।


title: আনিসুল হক (রাজনীতিবিদ)

text: ১৯৮০ থেকে ১৯৯০-এর দশকে দশকে টেলিভিশন উপস্থাপক হিসেবে তিনি পরিচিতি লাভ করেন। তার উপস্থাপনায় ‘আনন্দমেলা’ ও ‘অন্তরালে’ অনুষ্ঠান দুটি জনপ্রিয়তা পায়। ১৯৯১ সালের নির্বাচনের পূর্বে বিটিভিতে শেখ হাসিনা ও খালেদা জিয়ার মুখোমুখি একটি অনুষ্ঠান উপস্থাপনও করেছিলেন তিনি।


title: আনিসুল হক (রাজনীতিবিদ)

text: আনিসুল হক আশির দশকে বাংলাদেশের তৈরি পোশাক খাতের সঙ্গে জড়িয়ে পড়েন। ১৯৮৬ সালে তাঁর নিজস্ব ব্যবসা প্রতিষ্ঠান “মোহাম্মদী গ্রুপ” প্রতিষ্ঠা করেন। গ্রুপটির তৈরি পোশাক, বিদ্যুৎ, তথ্যপ্রযুক্তি, আবাসন, কৃষিভিত্তিক শিল্প কারখানা রয়েছে। ২০০৭ অনুসারে, বস্ত্র ও পোশাক খাতে গ্রুপটি প্রায় ৭০০০ জনের কর্মসংস্থান তৈরি করে। আনিসুল হক ২০০৫ থেকে ২০০৬ সাল এই সময়ে বিজিএমই-এর সভাপতির দায়িত্ব পালন করেন এবং ২০০৮ সালে ব্যবসায়ীদের শীর্ষ সংগঠন এফবিসিসিআইর সভাপতি নির্বাচিত হন। ২০১০ থেকে ২০১২ সাল পর্যন্ত তিনি সার্ক চেম্বার অব কমার্স অ্যান্ড ইন্ডাস্ট্রির সভাপতির দায়িত্ব করেন। এছাড়া তিনি বাংলাদেশে বেসরকারি খাতে বিদ্যুৎ উৎপাদনকারী প্রতিষ্ঠানগুলোর সংগঠন বিআইপিপিএরও সভাপতি ছিলেন।


title: আনিসুল হক (রাজনীতিবিদ)

text: ২০১৫ সালে ঢাকা উত্তর সিটি কর্পোরেশন নির্বাচনে আনিসুল হক আওয়ামী লীগ থেকে মেয়র পদের জন্য মনোনয়ন লাভ করেন এবং বিজয়ী হন।


title: আনিসুল হক (রাজনীতিবিদ)

text: আনিসুল হকের স্ত্রী রুবানা হক। তিনি মোহাম্মদী গ্রুপের ব্যবস্থাপনা পরিচালক হিসেবে দ্বায়িত্ব পালন করছেন। তাদের তিনজন সন্তান রয়েছে, দুই মেয়ে ও এক ছেলে। মেয়ে তানিশা ফারিয়ামান এবং ওয়ামিক উমাইরা। ছেলে নাভিদুল হক বোস্টনের বেন্টলি বিশ্ববিদ্যালয় থেকে ব্যবস্থাপনায় উচ্চতর ডিগ্রি অর্জন করেন। বর্তমানে মোহাম্মদী গ্রুপের পরিচালক ও দেশ এনার্জি লি: এর ব্যবস্থাপনা পরিচালক হিসাবে কাজ করছেন। এছাড়া আনিসুল হকের ছোট ভাই আবু বেলাল মোহাম্মদ শফিউল হক সাবেক বাংলাদেশ সেনাবাহিনীর সেনাপ্রধান।


title: আনিসুল হক (রাজনীতিবিদ)

text: ২০১৭ সালের ২৯ জুলাই ব্যক্তিগত সফরে সপরিবারে যুক্তরাজ্যে যান মেয়র আনিসুল হক। সেখানে অসুস্থ হয়ে পড়লে ১৩ আগস্ট তাকে হাসপাতালে ভর্তি করা হয়। তখন তাঁর মস্তিষ্কের রক্তনালীর প্রদাহ (সেরিব্রাল ভাস্কুলাইটিস) ধরা পড়ে। এরপর তাকে নিবিড় পরিচর্যা কেন্দ্রে রেখে চিকিৎসা দেয়া হয়। তাঁর অবস্থার উন্নতি ঘটলে ৩১ অক্টোবর তাকে আইসিইউ থেকে রিহ্যাবিলিটেশন সেন্টারে স্থানান্তর করা হয়। ২৮ নভেম্বর অবস্থার অবনতি হলে রিহ্যাবিলিটেশন সেন্টার থেকে আবার তাকে আইসিইউতে স্থানান্তর করা হয় ও লাইফ সাপোর্টে রাখা হয়। চিকিৎসাধীন অবস্থায় ৩০ নভেম্বর বাংলাদেশ সময় রাত ১০.২৩ মিনিটে লন্ডনের ওয়েলিংটন হাসপাতালে মৃত্যুবরণ করেন তিনি। ২ ডিসেম্বর ২০১৭ আর্মি স্টেডিয়ামে জানাজার পর তাকে বনানী কবরস্থানে ছোট ছেলে শারাফ ও মায়ের কবরের পাশে দাফন করা হয়।


title: আনিসুল হক (দ্ব্যর্থতা নিরসন)

text: আনিসুল হক একটি ব্যক্তি নাম।


title: আনিসুল হক (দ্ব্যর্থতা নিরসন)

text: আনিসুল হক উল্লেখ করতে পারে:


title: বিলাল (চলচ্চিত্র)

text: বিলাল () হল বারাজোউন এন্টারটেইনমেন্ট কর্তৃক নির্মিত আসন্ন মুক্তিপ্রাপ্তব্য থ্রিডি অ্যানিমেশন অ্যাকশন অ্যাডভেঞ্চারভিত্তিক চলচ্চিত্র। চলচ্চিত্রটিতে প্রথমবারের মত মুসলিম সাহাবী এবং মুয়াজ্জিন বিলাল ইবনে রাবাহর জীবনচিত্রের চলচ্চিত্রায়ন করা হয়েছে। এটি মধ্যপ্রাচ্যের নিজস্ব প্রযুক্তিতে ও অনুদানে নির্মিত প্রথম অ্যানিমেটেড ফিচার ফিল্ম।


title: বিলাল (চলচ্চিত্র)

text: চলচ্চিত্রটির মুক্তির দিনতারিখ এখনো নির্ধারিত না হলেও সংশ্লিষ্ট নির্মাতা প্রতিষ্ঠানের দেয়া তথ্য অনুযায়ী ২০১৫ সালের শেষ নাগাদ চলচ্চিত্রটি মুক্তি পেতে পারে।


title: বিলাল (চলচ্চিত্র)

text: বিলাল, ৭ বছরের এক ইথিয়পীয় চঞ্চল কিশোর যার দু চোখে ভরা পাখা মেলে উড়ে বেরানোর উচ্ছল স্বপ্ন। তাঁর সুমধুর কণ্ঠ যেন এক জাদু। একদিন তাঁর এই স্বপ্ন দুঃস্বপ্নে রূপ নেয় যখন একদল বর্বর গোষ্ঠী তাঁর ক্রীতদাস পিতামাতাকে হত্যা করে তাকে এবং তাঁর বোন গুফায়রাকে পিতৃমাতৃহীন করে চলে যায়। তারা এমন এক লালসা ও অবিচারের নগরে পতিত হয় যেখানে শহরের সবচেয়ে ক্ষমতাধর লোক উমাইয়ার খেয়ালখুশির সেবাদাস হিসেবে বেচে থাকতে বাধ্য হয়। এভাবে নির্মম অত্যাচার সহ্য করার চূড়ান্ত পর্যায়ে বিলাল নিজেই নিজের ভাগ্যকে গড়ে নেয়ার ঝুঁকি নেয়, এবং নিজ কণ্ঠে মুক্তির আওয়াজ তোলার সাহস খুঁজে পায়। সবকিছুকে বদলে দেয়ার জন্য বিলাল কঠিন এক শপথ নেয়।"


title: ২০১৫ ইংল্যান্ড ক্রিকেট দলের আয়ারল্যান্ড সফর

text: ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৮ মে, ২০১৫ তারিখে আয়ারল্যান্ড সফর করে। সেখানে দলটি আয়ারল্যান্ড ক্রিকেট দলের বিপক্ষে একটিমাত্র একদিনের আন্তর্জাতিকে প্রতিদ্বন্দ্বিতায় অবতীর্ণ হয়। ফেব্রুয়ারি, ২০১৫ সালে ইংল্যান্ড এবং ওয়েলস ক্রিকেট বোর্ড (ইসিবি) নিশ্চিত করে যে, ইংল্যান্ডের বর্তমান ওডিআই অধিনায়ক ইয়ন মর্গ্যান ইন্ডিয়ান প্রিমিয়ার লীগে অংশ নেয়ার সিদ্ধান্তের প্রেক্ষিতে এ সফরে তিনি অংশগ্রহণ করবেন না। ২৮ এপ্রিল জেমস টেলরকে প্রথমবারের মতো একদিনের আন্তর্জাতিকে অধিনায়ক মনোনীত করা হয়। প্রারম্ভিকভাবে ইংল্যান্ড দল ১১জন খেলোয়াড়ের নাম প্রকাশ করে। ওয়েস্ট ইন্ডিজে অনুষ্ঠিত ৩য় টেস্টের পর দলে আরও খেলোয়াড়ের অংশগ্রহণ ঘটতে পারে।


text: আয়ারল্যান্ডের ইনিংস চলাকালে ১৮ ওভারের সময় বৃষ্টির কারণে খেলা পরিত্যক্ত ঘোষণা করা হয়।


text: কাউন্টি চ্যাম্পিয়নশীপে মিডলসেক্সের প্রতিনিধিত্বকারী আইরিশ বোলার টিম মারতাগ ডারহামের বিপক্ষে খেলার সময় আহত হলে ৪ মে তাকে দলের বাইরে রাখা হয়।


title: আলায়া মেগদা এলমাদি

text: আলায়া মেগদা এলমাদি (, ; জন্ম ১৬ নভেম্বর ১৯৯১) একজন মিশরীয় ইন্টারনেট সক্রিয় কর্মী এবং নারী অধিকার অধিবক্তা। ২০১১ সালে, তিনি তার ব্লগস্পট পাতায় একটি নগ্ন ছবি প্রকাশ করার কারণে পরিচিত হয়ে ওঠেন, যা "সহিংসতা, বর্ণবাদ, যৌনতাবাদ, যৌন হয়রানি এবং ভণ্ডামিপূর্ণ সমাজের বিরুদ্ধে প্রতিবাদ" স্বরুপ হিসেবে ফেসবুকে বর্ণনা করেছেন। এরপর থেকে তিনি বিভিন্ন সময় মৃত্যুর হুমকির বিষয় হয়ে ওঠেন। কায়রোয় আমেরিকান বিশ্ববিদ্যালয়েের শিক্ষার্থী এলমাদি, একজন "অসাম্প্রদায়িক, উদার, নারীবাদী, নিরামিষ, ব্যক্তিতাবাদী মিশরীয়" হিসেবে নিজেকে বর্ণনা করেন এবং যিনি ১৬ বছর বয়স অতিক্রমের পর থেকেই একজন নাস্তিক হিসেবে চিহ্নিত হন। ২০১৩ সালে, অপহরণ, মৃত্যু এবং ধর্ষণের হুমকি পাবার পর তিনি সুইডেনে রাজনৈতিক আশ্রয় দাবী করেন।


title: আলায়া মেগদা এলমাদি

text: এলমাদি, অক্টোবর ২৩, ২০১১ সালে তার নগ্ন ছবি প্রকাশ করেন, এবং তার টুইট অণুযায়ী জানা যায় "এক মাস পূর্বে বাবা-মায়ের বাড়িতে" আরেক সক্রীয় কর্মী কারিম আমের সাথে সাক্ষাতের সময়ে ছবিটি তোলা হয়।


title: আলায়া মেগদা এলমাদি

text: এর পূর্বে ২০১১ সালে এলমাদি এবং আমের একটি মোবাইল ভিডিও ফুটেজ প্রকাশ করেন, যেখানে তারা একটি পাবলিক পার্ক পরিচালকের সাথে বিতর্কে জড়াতে দেখা যায়, যিনি প্রকাশ্য অণুরাগ প্রদর্শনের জন্য তাদের তাড়িয়ে দেন।


title: আলায়া মেগদা এলমাদি

text:
বিক্ষোভের আলোকচিত্র থিম অব্যাহত রাখতে, "ভণ্ড মনোভাব উপর সচেতনতা তৈরি করার একটি প্রয়াস হিসেবে" পরবর্তীকালে পুরুষদের নিজেদের পর্দা পরিহিত ছবি প্রকাশের আহ্বান জানিয়েছেন এলমাদি এবং
এবং নারীদের অনলাইন তাদের পর্দাবহিীন মুখের ছবি প্রকাশের অণুরোধ করেছে।


title: আলায়া মেগদা এলমাদি

text: আগস্ট, ২০১৪ সালে, তিনি ইসলামিক স্টেট অব ইরাক এন্ড দ্য লেভান্টের (আইএসআইএস) পতাকার উপর শুধুমাত্র জুতা পরিহিত অবস্থায় নিজেকে আরেকটি নগ্ন ছবি প্রকাশ করে। ইসলামী বিশ্বের মিডিয়ায় ছবিটি প্রকাশ করা হয়নি।


title: সরকারি সৈয়দ হাতেম আলী কলেজ

text: সরকারি সৈয়দ হাতেম আলী কলেজ বাংলাদেশের বরিশাল শহরে অবস্থিত একটি সরকারি শিক্ষাপ্রতিষ্ঠান। ১৯৬৬ সালে এই কলেজটি প্রতিষ্ঠিত হয় ও ১৯৮৬ সালে একে জাতীয়করণ করা হয়। এই কলেজটি উচ্চ মাধ্যমিক, স্নাতক (পাস) ও স্নাতক (সম্মান) ডিগ্রি প্রদান করে থাকে। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।


title: সরকারি সৈয়দ হাতেম আলী কলেজ

text: ১৯৬৬ সালে বরিশাল শহরের বিদ্যানুরাগী ব্যাক্তিবর্গ, জেলা প্রশাসনসহ সর্বস্তরের জনসাধারণের ঐকান্তিক প্রচেষ্টায় এবং দানবীর সৈয়দ হাতেম আলী সাহেবের আর্থিক সহযোগিতায় কলেজটি প্রতিষ্ঠিত হয়। ও হাতেম আলী সাহেবের নামে কলেজটির নামকরণ করা হয়। পরবর্তীতে ১৯৮৬ সালে কলেজটিকে জাতীয়করণ করা হয়৷


title: সরকারি সৈয়দ হাতেম আলী কলেজ

text: সরকারি সৈয়দ হাতেম আলী কলেজে উচ্চ মাধ্যমিক, স্নাতক (পাশ), স্নাতক (সম্মান) ও স্নাতকোত্তর শ্রেনী পাঠদান করা হয়। উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চ মাধ্যমিক শ্রেনীতে ২২ টি বিষয়ে পাঠদান করা হয় এবং স্নাতক (সম্মান) শ্রেনীতে ১০ টি বিষয়ে শিক্ষাদান করা হয়।


title: সরকারি সৈয়দ হাতেম আলী কলেজ

text: এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।


title: হেরাচামতি নদী

text: সুনামগঞ্জ জেলার দিরাই উপজেলার চাতল নদী থেকে হেরাচামতি নদী উৎপন্ন হয়ে কিছুদূর প্রবাহিত হয়ে একই উপজেলার কামারখালী নদীতে পড়েছে। এই নদীতীরে গড়ে উঠেছে জগদল বাজার ও কলিয়ারকাপন বাজার। এ নদীতে জোয়ার-ভাটার প্রভাব নেই। নদীর দৈর্ঘ্য ১৫ কিমি, প্রস্থ ৪০ মিটার। অববাহিকার আয়তন ৩০ বর্গ কিমি এবং গভীরতা ৬.৫ মিটার। নদীটির প্রবাহ মৌসুমি প্রকৃতির। জানুয়ারি-ফেব্রুয়ারি এই দুই মাস প্রবাহহীন থাকে। জুলাই-আগস্টে পানি প্রবাহ বেড়ে যায়, তখন এর পরিমাণ দাঁড়ায় ৪৫০ ঘনমিটার/সেকেন্ড।


title: জন ব্রেসওয়েল

text: জন গ্যারি ব্রেসওয়েল (; জন্ম: ১৫ এপ্রিল, ১৯৫৮) অকল্যান্ডে জন্মগ্রহণকারী নিউজিল্যান্ডের প্রথিতযশা সাবেক আন্তর্জাতিক ক্রিকেটার। বর্তমানে তিনি কোচ হিসেবে দায়িত্ব পালন করছেন। জন ব্রেসওয়েল ১৯৭৯-৮০ থেকে ১৯৯০ সাল পর্যন্ত নিউজিল্যান্ড ক্রিকেট দলের পক্ষে টেস্ট ক্রিকেট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ ডানহাতি অফ ব্রেক বোলার হিসেবে ছিলেন। এছাড়াও ডানহাতে ব্যাটিংয়ে পারদর্শীতা দেখান তিনি। ঘরোয়া ক্রিকেটে অকল্যান্ড ও ওতাগো দলের প্রতিনিধিত্ব করেন। তাঁর ভাই ব্রেন্ডনও টেস্ট ক্রিকেটে নিউজিল্যান্ড দলের প্রতিনিধিত্ব করেন। এছাড়াও তাঁর অন্য দুই ভাই ডগলাস ও মার্ক প্রথম-শ্রেণীর ক্রিকেটে অংশ নিয়েছেন। টেস্ট দলের অন্যতম সদস্য ডগ ব্রেসওয়েল ও মাইকেল ব্রেসওয়েলের কাকা তিনি।


title: জন ব্রেসওয়েল

text: প্রথম-শ্রেণীর ক্রিকেটে অকল্যান্ড ও ওতাগো দলের প্রতিনিধিত্ব করেন। দলগুলোয় অবস্থানকালে ৪,৩৫৪ রান সংগ্রহ করেন। এছাড়াও চারটি প্রথম-শ্রেণীর শতরান রয়েছে তাঁর। এছাড়াও ৫২২টি প্রথম-শ্রেণীর উইকেট পান।


title: জন ব্রেসওয়েল

text: সমগ্র খেলোয়াড়ী জীবনে নীচের সারিতে ব্যাটিংয়ে নেমে টেস্টে ১,০০১ ও একদিনের আন্তর্জাতিকে ৫১২ রান সংগ্রহ করেছেন তিনি। পাশাপাশি টেস্টে ১০২ ও একদিনের আন্তর্জাতিকে ৩৩ উইকেট লাভ করেন। কিন্তু একদিনের আন্তর্জাতিকের খেলোয়াড়ী জীবনে কোন অর্ধ-শতক কিংবা তিন-উইকেট লাভ করা থেকে বঞ্চিত হয়েছেন। ৭ আগস্ট, ১৯৮৬ তারিখে ইংল্যান্ডের বিপক্ষে সর্বোচ্চ ১১০ রানের একমাত্র সেঞ্চুরি করেন।


title: জন ব্রেসওয়েল

text: ২০০৩-এর শরৎকাল থেকে নিউজিল্যান্ড ক্রিকেট দলের কোচ হিসেবে দায়িত্ব পালন করছেন। ২০০৬-০৭ মৌসুমে দল নির্বাচনে তাঁর ভূমিকা ব্যর্থতায় পর্যবসিত হয়। সফরকারী শ্রীলঙ্কার বিপক্ষে ২-২ ব্যবধানে সিরিজে সমতা আসলেও নিউজিল্যান্ডের শীর্ষসারির ব্যাটসম্যানদের কাছ থেকে আশানুরূপ সাফল্য আসেনি। তন্মধ্যে ঐ সিরিজেই একদিনের আন্তর্জাতিকে মাত্র ৭৩ রানে অল-আউট হয় নিউজিল্যান্ড। তারপরও ঘূর্ণায়মান নীতির আওতায় তিনি একদিনের আন্তর্জাতিকে দল নির্বাচন প্রক্রিয়ায় অংশ নেন। এরফলে স্থানীয় প্রচারমাধ্যমে বেশ সমালোচনার সৃষ্টি হয় ও খেলোয়াড়গণ আন্তর্জাতিক পর্যায়ের জন্য মানসম্পন্ন নয়।


title: জন ব্রেসওয়েল

text: ২৯ এপ্রিল, ২০১৫ তারিখে ক্রিকেট আয়ারল্যান্ড কর্তৃপক্ষ কর্তৃক তাঁকে আয়ারল্যান্ড ক্রিকেট দলের প্রধান কোচরূপে ঘোষণা করা হয়। তিনি ওয়েস্ট ইন্ডিয়ান ফিল সিমন্সের স্থলাভিষিক্ত হন।


title: জন ব্রেসওয়েল

text: অস্ট্রেলীয় ফাস্ট-বোলার শন টেইটকে চাকাররূপে আখ্যায়িত করে বেশ বিতর্কিত ব্যক্তিত্বে পরিণত হন তিনি। এরফলে ক্রিকেট ভক্তদের কাছ থেকে সমালোচিত হন। এছাড়াও হোবার্টে পারিবারিক কারণে একদিনের খেলায় অ্যাডাম গিলক্রিস্টকে শূন্য রানে আউটের ব্যাপারে তাঁর হস্তক্ষেপ ছিল বলে উল্লেখ করা হয়। কিন্তু অল্পসময় পরই ব্রেসওয়েল তাঁর এ মন্তব্য প্রত্যাহার করেন ও আনুষ্ঠানিকভাবে দুঃখপ্রকাশ করেন।


title: হার্বার্ট সাটক্লিফ

text: হার্বার্ট সাটক্লিফ (; জন্ম: ২৪ নভেম্বর, ১৮৯৪ - মৃত্যু: ২২ জানুয়ারি, ১৯৭৮) ইয়র্কশায়ারের সামারব্রিজ এলাকায় জন্মগ্রহণকারী পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলে ডানহাতি উদ্বোধনী ব্যাটসম্যানরূপে মাঠে নামতেন। তাঁকে টেস্ট ক্রিকেটের ইতিহাসে অন্যতম সফলতম ব্যাটসম্যান হিসেবে চিত্রিত করা হয়ে থাকে। এছাড়াও কাউন্টি ক্রিকেটে ইয়র্কশায়ারের প্রতিনিধিত্ব করেন।


title: হার্বার্ট সাটক্লিফ

text: গ্যাবলগেটের সামারব্রিজে হার্বার্ট সাটক্লিফের জন্ম হয়। উইলি ও জেন সাটক্লিফ তাঁর বাবা-মা। তাঁদের তিন পুত্র সন্তানের মধ্যে সাটক্লিফ ছিলেন দ্বিতীয়। অন্য দুই ভাই হচ্ছেন আর্থার ও বব। উইলি সাটক্লিফ ড্যাক্রে ব্যাংকের কাছে এক কড়াতকলে কাজ করতেন। তিনি ক্লাব ক্রিকেটার ছিলেন।


title: হার্বার্ট সাটক্লিফ

text: প্রথম-শ্রেণীর ক্রিকেটে অংশগ্রহণের শুরুর দিকে তিনি সফলতম ব্যবসায়ী ছিলেন। পেশাদার খেলোয়াড় হিসেবে অর্থ উপার্জনের দিকে ধাবিত হন ও লিডসে একটি ক্রীড়াসামগ্রী বিক্রয়ের লক্ষ্যে দোকান প্রতিষ্ঠা করেন।


title: হার্বার্ট সাটক্লিফ

text: ১৯৪৫ সালে একটি খেলা বাদে তাঁর প্রথম-শ্রেণীর ক্রিকেট জীবন দুই বিশ্বযুদ্ধের মাঝে সীমাবদ্ধ ছিল। ১৯১৯ সালে প্রথম বিশ্বযুদ্ধ শেষ হবার পরই তিনি প্রথম-শ্রেণীর ক্রিকেটে অংশগ্রহণ করেন। দ্বিতীয় বিশ্বযুদ্ধের কারণে আগস্ট, ১৯৩৯ সালে সামরিক বাহিনীতে যোগ দেন। ফলে তাঁর ক্রিকেট জীবন কার্যত শেষ হয়ে যায়। ক্রিকেট খেলার প্রতি গভীর মনোযোগ, স্থিরতা, দক্ষতার কারণে দলে তিনি অমূল্য রত্ন হিসেবে চিহ্নিত হন। এছাড়াও তিনি বেশ বাজে উইকেটেও ব্যাটিং করে খ্যাতি অর্জন করেন। ইয়র্কশায়ার দলের পক্ষে পার্সি হোমসের সাথে ও তাঁর খেলোয়াড়ী জীবনের শেষদিকে তরুণ লেন হাটনের সাথে জুটি গড়ে সুনাম কুড়িয়েছেন। দলে থাকাকালীন তাঁর দল বারোবার কাউন্টি চ্যাম্পিয়নশীপের শিরোপা জয় করে।


title: হার্বার্ট সাটক্লিফ

text: ১৯২৩ মৌসুমে ছয়জন ব্যাটসম্যানের একজন হিসেবে দলের পক্ষে সহস্রাধিক প্রথম-শ্রেণীর রান সংগ্রহ করেছিলেন। অন্যরা হচ্ছেন - মরিস লেল্যান্ড, পার্সি হোমস, রয় কিলনার, উইলফ্রেড রোডস ও এডগার ওল্ডরড। ১৯২২ থেকে ১৯২৫ সময়কালে ইয়র্কশায়ার দল উপর্যুপরী চার মৌসুমে কাউন্টি চ্যাম্পিয়নশীপের শিরোপা জয়ে সক্ষমতা দেখিয়েছিল।


title: হার্বার্ট সাটক্লিফ

text: ১৪ জুন, ১৯২৪ তারিখ শনিবার তাঁর টেস্ট অভিষেক ঘটে। এজবাস্টনে দক্ষিণ আফ্রিকার বিপক্ষে জ্যাক হবসকে সাথে নিয়ে ইনিংসের গোড়াপত্তন করে। খেলায় তাঁরা প্রথম শতরানের জুটি (১৩৬) গড়েন যাতে সাটক্লিফের অংশগ্রহণ ছিল ৬৪ রান। লর্ডসের দ্বিতীয় টেস্টে তাঁরা ২৬৮ রান তোলেন। ১২২ রান করে সাটক্লিফ তাঁর প্রথম টেস্ট সেঞ্চুরি করেন। হবস করেন ২১১ রান। খেলায় ইংল্যান্ড পুণরায় ইনিংস ব্যবধানে জয়ী হয়। সিরিজে তিনি ৭৫.৭৫ গড়ে ৩০৩ রান তোলেন। জুলাইয়ের প্রথমার্ধ্বে আর্থার জিলিগানের নেতৃত্বে ১৯২৪-২৫ মৌসুমে অস্ট্রেলিয়া সফর করেন। শুরুতে সফরে যেতে অস্বীকার করেন। পরবর্তীতে তাঁর স্ত্রীও সাথে যাবেন এ শর্তে মন পরিবর্তন করেন। সাটক্লিফের জন্য এ সফরটি বেশ গুরুত্বপূর্ণ ছিল। ক্রিকেটের উঁচু স্তর হিসেবে টেস্টে হবসের সাথে অবশ্যম্ভাবী জুটি গড়ে নিজেকে বিশ্বমানের খেলোয়াড় হিসেবে তৈরি করেন।


title: হার্বার্ট সাটক্লিফ

text: ১৯২৪ থেকে ১৯৩০ সালের মধ্যে জ্যাক হবসের সাথে উদ্বোধনী জুটিতে স্মরণীয় সাফল্য লাভ করেন। এ সময়কালে তাঁদের জুটি ক্রিকেট ইতিহাসে সর্বাপেক্ষা সফলতম জুটি হিসেবে স্বীকৃতি পায়। তাঁদের মধ্যকার প্রথম দুই টেস্টে যথাক্রমে ১৩৬ ও ২৬৮ এর পর থেকে শুরু হয়। এ দু’জন ইংল্যান্ডের পক্ষে ১৫টি শতরানের জুটি গড়েন। তন্মধ্যে ১১টিই অস্ট্রেলিয়ার বিপক্ষে। এছাড়াও তাঁরা প্রথম-শ্রেণীর ক্রিকেটে আরও ১১টি শতরানের জুটি গড়েছিলেন। সমগ্র খেলোয়াড়ী জীবনে তিনি ৫৪টি টেস্টে অংশগ্রহণ করেন। এ সময় তিনি তিনবার অস্ট্রেলিয়া সফর করেন ও প্রভূতঃ সফলতা পান। তন্মধ্যে, ১৯৩২-৩৩ মৌসুমে বিতর্কিত বডিলাইন সিরিজে তিনি সর্বশেষ সফর করেন। ডগলাস জারদিনের বোলিংয়ে তিনি ব্যাপক সমর্থন যোগান। কিন্তু তাঁর নিকটতম বন্ধুরা তা অস্বীকার করেন ও সাটক্লিফ বডিলাইনকে অগ্রহণযোগ্য হিসেবে আখ্যয়িত করেছেন বলে জানান।


title: হার্বার্ট সাটক্লিফ

text: দলীয় অধিনায়কের সাথে চমৎকার সম্পর্ক বজায় রাখেন ও দলের ফলাফলে তিনিও সম্পৃক্ত ছিলেন। পরিসংখ্যানগতভাবে টেস্ট ক্রিকেটের ইতিহাসে অন্যতম সফলতম ব্যাটসম্যান ছিলেন। এপ্রিল, ২০১৫ সাল পর্যন্ত কমপক্ষে ১০ ইনিংস সম্পন্নকারী টেস্ট ব্যাটসম্যানদের মধ্যে ব্যাটিং গড়ে যে-কোন ইংরেজ ক্রিকেটারের তুলনায় শীর্ষস্থানে অবস্থান করছেন ও বৈশ্বিকভাবে ৬ষ্ঠ স্থানে রয়েছেন।


title: হার্বার্ট সাটক্লিফ

text: ১৯৫৯ থেকে ১৯৬১ সালের মধ্যে টেস্ট দল নির্বাচক ছিলেন। এ সময়ে ইংল্যান্ড দল ভারত, দক্ষিণ আফ্রিকা ও অস্ট্রেলিয়ার বিপক্ষে নিজদেশে খেলে। অবসর পরবর্তীকালে ক্রিকেটের প্রতি দুর্নিবার আকর্ষণ ছিল তাঁর। ১৯৭৭ সালে সর্বশেষ জনসমক্ষে হুইলচেয়ারে তাঁকে দেখা যায়। সাটক্লিফ ও হাটনের পর তৃতীয় ইয়র্কশায়ার ব্যাটসম্যান হিসেবে জিওফ বয়কট প্রথম-শ্রেণীর ক্রিকেটে শততম সেঞ্চুরি করার পর তাঁদেরকে ছবি নেয়া হয়। এর কয়েকমাস পরই তাঁর দেহাবসান ঘটে।


title: হার্বার্ট সাটক্লিফ

text: টেস্ট ক্রিকেটে সাটক্লিফের রেকর্ড অত্যন্ত চমৎকার। তাঁর পরিসংখ্যানগত রেকর্ড কেবলমাত্র ডন ব্র্যাডম্যানের সাথেই তুলনা করা যায়। পুরো টেস্ট জীবনে তাঁর ব্যাটিং গড় কখনো ৬০-এর নিচে যায়নি। জাভেদ মিয়াঁদাদের ক্ষেত্রেও ৫০-এর নিচে যায়নি। টেস্টে নিজস্ব দ্বাদশ ইনিংসে দ্রুততম সহস্র রান করেন। পরবর্তীতে এভারটন উইকস তাঁর সমকক্ষ হন।


title: হার্বার্ট সাটক্লিফ

text: খেলোয়াড়ী জীবন শেষে ২১ বছর ইয়র্কশায়ারের ক্লাব কমিটিতে জড়িত ছিলেন। এছাড়াও ইংল্যান্ডের টেস্ট দল নির্বাচকমণ্ডলীর সদস্যরূপে তিন বছর দায়িত্ব পালন করেন। ইয়র্কশায়ারের অনুশীলনী মাঠ হিসেবে হেডিংলিতে তাঁর স্মরণে কয়েকটি ফটকের নামকরণ হয়। ৩০ সেপ্টেম্বর, ২০০৯ তারিখে আইসিসি ক্রিকেট হল অব ফেমে তাঁকেও অন্তর্ভুক্ত করা হয়। ১৯১৯ সালের কাউন্টি ক্রিকেটে চমকপ্রদ সাফল্য লাভের প্রেক্ষিতে পার্সি হোমস ও হার্বার্ট সাটক্লিফকে ১৯২০ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯৪৯ সালে এমসিসি’র সম্মানসূচক সদস্যরূপে মনোনীত হন তিনি। ইংরেজ পেশাদারদের সংগঠনে জর্জ হার্স্ট, উইলফ্রেড রোডস ও জ্যাক হবসের সাথে তিনিও নির্বাচক মনোনীত হন। ফেব্রুয়ারি, ১৯৬৩ সালে ইয়র্কশায়ার কর্তৃপক্ষ তাঁকে ক্লাবের আজীবন সদস্যরূপে মনোনীত করে। জুলাই, ১৯৬৫ সালে হেডিংলি মাঠে ক্লাবের সভাপতি ও তাঁর সাবেক অধিনায়ক স্যার উইলিয়াম ওরস্লে আনুষ্ঠানিকভাবে সাটক্লিফ গেট উদ্বোধন করেন।


title: তাওয়াক্কোল কারমান

text: তাওয়াক্কোল আব্দেল-সালাম কারমান (জন্ম ৭ ফেব্রুয়ারি ১৯৭৯) একজন ইয়েমেনের সাংবাদিক, রাজনীতিক এবং ইয়েমেনের আল-ইসলাহ রাজনৈতিক দলের একজন প্রবীণ সদস্য। এছাড়া কারমান একজন মানবাধিকার কর্মী হিসেবেও দীর্ঘদিন ধরে কাজ করছেন। তিনি “উইমেন জার্নালিস্ট উইথআউট চেইন্স” নামক নারী সাংবাদিকদের একটি দলকে নেতৃত্ব দেন। ২০০৫ সালে তিনি এটি প্রতিষ্ঠা করেন। কারমান আন্তর্জাতিকাভাবে পরিচিত হয়ে উঠেন ২০১১ সালের ইয়েমেন বিফ্রোহের সময়। তাকে “লৌহ মানবী” ও “বিদ্রোহের মাতা” বলে অভিহিত করে ইয়েমেনের জনগণ। তিনি ২০১১ সালে নোবেল শান্তি পুরস্কার অর্জন করেন। তিনিই প্রথম ইয়েমেনীয় ও প্রথম আরবীয় নারী হিসেবে এই পুরস্কার অর্জন করেন। এছাড়া তিনি দ্বিতীয় মুসলিম নারী এবং দ্বিতীয় সর্বকনিষ্ঠ ব্যক্তি হিসেবে নোবেল শান্তি পদক লাভ করেন।


title: তাওয়াক্কোল কারমান

text: ২০০৫ সালে সাংবাদিক হিসেবে কারমান ইয়েমেনে পরিচিত হয়ে উঠেন। এছাড়া তিনি একটি মোবাইল ফোন সংবাদ সেবার প্রবক্তা ছিলেন, ২০০৭ সালে এই সেবাটির লাইসেন্স বাতিল করা হয়। এরপর তিনি গণমাধ্যমের স্বাধীনতার পক্ষে আন্দোলন শুরু করেন। ২০০৭ সালের মে মাসে কারমান সাপ্তাহিকভাবে প্রতিবাদ সভার আয়োজন করেন। একসময় এই প্রতিবাদের মাধ্যমে গণমাধ্যমের সংস্কারের দাবি ওঠে। এছাড়া কারমান আরব বিদ্রোহের স্বপক্ষেও বিদ্রোহ করেন। তিনি ইয়েমেনীয় রাষ্ট্রপতি আলি আবদুল্লাহ সালেহ-এর বিপক্ষে প্রবল প্রতিবাদী হয়ে উঠেন।


title: তাওয়াক্কোল কারমান

text: কারমান ১৯৭৯ সালের ৭ ফেব্রুয়ারি ইয়েমেনের মেখলাফ নামক জায়গায় জন্মগ্রহণ করেন। স্থানটি তাইজ শহরের নিকটেই, তাইজ ইয়েমেনের তৃতীয় বৃহত্তম শহর এবং এখানে অনেক প্রখ্যাত শিক্ষা প্রতিষ্ঠান রয়েছে। কারমান তাইজ শহরেই শিক্ষাগ্রহণ করেন। তাঁর পিতার নাম আব্দেল সালাম কারমান, তিনি একজন আইনজীবী এবং রাজনীতিক। আব্দেল সালাম একসময় আইন বিষয়ক মন্ত্রী ছিলেন। তাওয়াক্কোল কারমানের এক ভাই রয়েছেন, তাঁর নাম তারিক কারমান। তারিক কারমান ইয়েমেনের প্রখ্যাত কবি। তাওয়াক্কোল কারমানের বোনের নাম সাফা কারমান, যিনি আল-জাজিরাতে সাংবাদিক হিসেবে কাজ করছেন। কারমানের স্বামীর নাম মোহাম্মেদ আল-নাহমী। তাদের তিন সন্তান রয়েছে।


title: তাওয়াক্কোল কারমান

text: কারমান ব্যবসা শিক্ষায় স্তাতক এবং রাষ্ট্রবিজ্ঞানে স্নাতকোত্তর ডিগ্রী লাভ করেছেন। ২০১২ সালে তিনি কানাডার ইউনিভার্সিটি অফ আলবার্টা থেকে আন্তর্জাতিক আইন বিষয়ে সম্মানসূচক ডক্টরেট ডিগ্রী লাভ করেন।


title: তাওয়াক্কোল কারমান

text: ২০১০ সালে একটি প্রতিবাদ সভায় একজন মহিলা কারমানকে ছুরিকাঘাত করার চেষ্টা করেন, তবে কারমানের সমর্থকরা সেটা প্রতিহত করতে সমর্থ হন। তারিক কারমানের উদ্ধৃতি থেকে জানা যায়, একজন প্রবীণ ইয়েমেনীয় আমলা তাঁর বোন তাওয়াক্কোল কারমানকে ২০১১ সালের জানুয়ারিতে হত্যার হুমকি দিয়েছিল এবং তাকে প্রতিবাদ সভায় অংশগ্রহণ করা থেকে নিষিদ্ধ থাকতে বলে। দ্য নিউ ইয়র্কার পত্রিকার একটি প্রতিবেদন অনুসারে সেই হামলাকারী হল ইয়েমেনের সাবেক রাষ্ট্রপতি সালেহ।


title: তাওয়াক্কোল কারমান

text: কারমনা বলেন তাঁর পরিবারের পূর্ব পুরুষরা তুরস্কের আনাতোলিয়ার কারামান নামক অঞ্চলে থাকতেন। তুরস্ক সরকার কারমনাকে তুরস্কের নাগরিকত্ব প্রদান করে, কারমান ২০১২ সালের অক্টোবরে আনুষ্ঠানিকভাবে এই নাগরিকত্ব গ্রহণ করেন।


title: ভ্যানিটি ফেয়ার (ম্যাগাজিন)

text:
ভ্যানিটি ফেয়ার কোনডে নাস্ট দ্বারা প্রকাশিত জনপ্রিয় সংস্কৃতি, ফ্যাশন, এবং বিষয় নির্ভর ম্যাগাজিন। ভ্যানিটি ফেয়ারে বর্তমান সংস্করণ ১৯৮৩ সাল থেকে প্রকাশিত হয়ে আসছে। ম্যাগাজিনটির বর্তমান সম্পাদক গ্রেডর কার্টার।
ভ্যানিটি ফেয়ারের বর্তমানে চারটি আন্তর্জাতিক সংস্করণ ব্রিটেন, স্পেন, ফ্রান্স, এবং ইতালি থেকে প্রকাশিত হয়। ভ্যানিটি ফেয়ারের প্রথম ব্রিটিশ সংস্করণ ১৯৯১ সালে এবং ইতালীয় সংস্করণ ২০০৩ সালে প্রকাশিত হয়।
ভ্যানিটি ফেয়ারের জার্মান সংস্করণ ৫০ মিলিয়ন ইউরো দিয়ে চালু করা হয় ২০০৭ সালে, যা যুক্তরাষ্ট্রের বাইরে কোনডে নাস্টের সবচেয়ে বড় বিনিয়োগ ছিল। ম্যাগাজিনের চাহিদা না থাকায় তা ২০০৯ সালে বন্ধ করে দেয়া হয়।


title: শ্যানন গ্যাব্রিয়েল

text: শ্যানন টেরি গ্যাব্রিয়েল (জন্ম: ২৮ এপ্রিল, ১৯৮৮) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে শ্যানন গ্যাব্রিয়েল মূলতঃ ডানহাতি ফাস্ট বোলার হিসেবে ভূমিকা রাখছেন। পাশাপাশি ডানহাতে ব্যাটিং করে থাকেন। ঘরোয়া ক্রিকেটে ত্রিনিদাদ ও টোবাগো ক্রিকেট দলের প্রতিনিধিত্ব করছেন।


title: শ্যানন গ্যাব্রিয়েল

text: ২৯ জানুয়ারি, ২০১০ সালে ত্রিনিদাদ ও টোবাগো ক্রিকেট দলের পক্ষে অভিষেক ঘটে তার। ২০০৯-১০ মৌসুমের আঞ্চলিক চারদিনের প্রতিযোগিতায় লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে রিচার্ড কেলি’র সাথে বোলিং উদ্বোধন করেন। মালি রিচার্ডসকে আউট করে তিনি তার প্রথম উইকেট তুলে নেন। খেলায় তিনি ৪৬ রানে ২ উইকেট নিয়ে দলকে ৪৫ রানের জয়ে ভূমিকা রাখেন। এরপর থেকেই দলের বোলিং আক্রমণে প্রধান দায়িত্ব পালন করছেন।


title: শ্যানন গ্যাব্রিয়েল

text: মে, ২০১২ সালে ইংল্যান্ড সফরে রবি রামপাল নাকে আঘাত পাওয়ায় লর্ডসে স্বাগতিক ইংল্যান্ডের বিপক্ষে তার টেস্ট অভিষেক ঘটে। খেলায় ৮৬ রানের বিনিময়ে তিনি চার উইকেট পান। কিন্তু ঘাড়ে ব্যথা পাওয়ায় তিনি মাত্র পাঁচ ওভার বোলিং করেন ও ইংল্যান্ড সফলভাবে ১৯১ রানের জয়ের লক্ষ্যমাত্রায় পৌঁছে যায়। এরফলে সফর থেকে দেশে ফিরে আসতে বাধ্য হন ও তার স্থলাভিষিক্ত হন টিনো বেস্ট।


title: আফার ভাষা

text: আফার ভাষা () (আদাল, ’আফার আফ, আফার্ফ, কাফার নামেও পরিচিত) কুশিতিক শাখা পরিবারের অন্তর্গত হল একটি আফ্রো-এশীয় ভাষা। এটি জিবুতি, ইরিত্রিয়া এবং ইথিওপিয়া অঞ্চলের আফার জাতি কর্তৃক ব্যবহৃত হয়ে থাকে।


title: আফার ভাষা

text: আফার ভাষার ব্যঞ্জনবর্ণ প্রমিত শব্দপ্রকরণ অনযায়ী নিচে তালিকাভুক্ত করা হল: (বন্ধনীতে আইপিএ স্বরলিপি সহ)


title: আফার ভাষা

text: A, B, T, S, E, C, K, X, I, D, Q, R, F, G, O, L, M, N, U, W, H, Y


title: আফার ভাষা

text: a, ba, ta, sa, e, ca, ka, xa, i, da, qa, ra, fa, ga, o, la, ma, na, u, wa, ha, ya


title: রুদ্র

text:
রুদ্র (; সংস্কৃত: ) হলেন একজন ঋগ্বৈদিক দেবতা, যিনি বায়ু বা ঝঞ্ঝার দেবতার সাথে সংযুক্ত, এবং শিকারের দেবতা।'রুদ্র' নামটিকে অনুবাদ করলে দাঁড়ায় 'গর্জনকারী'। ঋগ্বেদ এ, রুদ্রকে "অমিত ক্ষমতাশালী" হিসাবে অর্চনা করা হয়েছে। যজুর্বেদের "শ্রী রুদ্রম্" মন্ত্রটি রুদ্রের উদ্দেশ্যে উৎসর্গ করা হয়েছে এবং শৈবধর্মেও এর প্রাধান্য রয়েছে।
হিন্দু দেবতা শিব এর সাথে রুদ্রের বেশ সাদৃশ্য পাওয়া যায়। "শিব" নামটি রুদ্রের একটি উপনাম থেকে এসেছে, বিশেষণ "শিব" ("শুভ") রুদ্রের বিপরীত গুণ প্রকাশ করে।


title: মালাক্কা নাটা

text: মালাক্কা নাটা বা নাটা (বৈজ্ঞানিক নাম:Caesalpinia bonduc), () হচ্ছে Caesalpiniaceae পরিবারের একটি সপুষ্পক উদ্ভিদ প্রজাতি এবং এদের বিস্তৃতি নিরক্ষীয় পার্শ্ববর্তী এলাকায়।


title: মালাক্কা নাটা

text: শীম গোত্র ভুক্ত গুল্ম জাতীয় উদ্ভিদ এটি। এদের দৈর্ঘ্য ৬ মিঃ (২০ ফুট) পর্যন্ত। বীজের দৈর্ঘ্য প্রায় ২ সেমিঃ (০.৭৯ ইঞ্চি)।


title: মালাক্কা নাটা

text: নাটার ব্যবহার হয় খেলার উপকরণ (যেমনঃ Oware), কখনো অলংকার, আবার কখনোবা ভেষজ চা হিসাবে। আগাছা হিসাবে বিবেচনা করলেও এর রয়েছে অসংখ্য ভেষজ গুণ। শক্ত বীজাবরণ ত্বকের প্রদাহ আর ব্যথা নাশক হিসাবে ব্যবহৃত হয়। গবেষকরা বলেন এর শরীরে রয়েছে ম্যালেরিয়া প্রতিরোধী; অণুজীব, ছত্রাক প্রতিরোধী; টিউমর প্রতিরোধী; লার্ভা ধ্বংসকারী; যকৃৎ রক্ষাকারী; উদ্বেগ প্রশমনকারী; স্নায়ুবিক ব্যথা প্রশমনকারী; ডায়রিয়া প্রতিরোধী; ডায়াবেটিস প্রতিরোধী; কৃমিনাশক; ত্বকের প্রদাহ ও ব্যথা প্রশমনকারী; মাংসপেশীর সংকোচন প্রশমনকারী; ক্যান্সার প্রতিরোধী; বিশেষ চর্মরোগ প্রতিরোধী; খিঁচুনি প্রতিরোধী; এ্যস্ট্রোজেন হরমনের ক্রিয়া প্রশমনকারী এবং ফাইলেরিয়া প্রতিরোধী গুণসম্পন্ন নানান রাসায়নিক যৌগ।


title: মালাক্কা নাটা

text: বাংলাদেশের শিল্পী রুনা লায়লা এই নাটাকে নিয়ে গেয়েছেন, 'আমার মন পাখিটা যায়রে উড়ে যায়, ধানশালিকের গাঁয়, যায়রে উড়ে যায়, নাটা বনের চোরা কাটা ডেকেছে আমায়'।


title: ব্রিক্‌স

text: ব্রিক্‌স হলো পাঁচটি গুরুত্বপূর্ণ রাষ্ট্রের: ব্রাজিল, রাশিয়া, ভারত, চীন এবং দক্ষিণ আফ্রিকা, আদ্যক্ষরের সমন্বয়ে নামকরণকৃত উদীয়মান জাতীয় অর্থনীতির একটি সঙ্ঘ। মূলত ২০১০ সালে দক্ষিণ আফ্রিকা অর্ন্তভূক্ত হবার পূর্বে এই সঙ্ঘটি "ব্রিক" নামে পরিচিত ছিল। ব্রিক্‌সে অন্তর্ভুক্ত সকল রাষ্ট্র উন্নয়নশীল অথবা সদ্য শিল্পোন্নত, কিন্তু তাদের বিশেষ বৈশিষ্ট্য হচ্ছে উচ্চ অর্থনৈতিক প্রবৃদ্ধি এবং আঞ্চলিক ও আন্তর্জাতিক ঘটনাবলীর উপর উল্লেখযোগ্য প্রভাব। পাঁচটি রাষ্ট্রই জি-২০-এর সদস্য। ২০১০ সাল থেকে, ব্রিক্‌স রাষ্ট্রসমূহ প্রতিবছর আনুষ্ঠানিক সম্মেলনে মিলিত হয়। বর্তমানে রাশিয়া ব্রিক্‌সের প্রধান হিসেবে কাজ করছে। ২০১৬ সালের অক্টোবর মাসে ব্রিকসের অষ্টম সম্মেলন অনুষ্ঠিত হয়।


title: ব্রিক্‌স

text: ২০১৪ সালের হিসেবে, ব্রিক্‌সের পাঁচ সদস্য রাষ্ট্র প্রায় ৩ বিলিয়ন মানুষের প্রতিনিধিত্ব করে, যা বিশ্বের মোট জনসংখ্যার প্রায় ৪০ শতাংশ। পাঁচটি রাষ্ট্রের সম্মিলিত নামিক জিডিপি ইউএস$১৬.০৩৯ ট্রিলিয়ন, যা মোট বিশ্ব পণ্যের প্রায় ২০ শতাংশের সমতূল্য এবং মার্কিন মিলিত বৈদেশিক মুদ্রার রিজার্ভের আনুমানিক ইউএস$৪ ট্রিলিয়ন। ব্রিক্‌স বিভিন্ন মন্তব্যকারী কর্তৃক প্রশংসিত এবং সমালোচিত হয়েছে।


title: ব্রিক্‌স

text: ২০১২ সালে, চীনের বর্তমান রাষ্ট্রপতি হু জিনতাও, ব্রিক্‌স রাষ্ট্রসমূহকে উন্নয়নশীল দেশের প্রবর্তক এবং বিশ্ব শান্তির জন্য একটি শক্তি হিসেবে বর্ণনা করেন। কিছু বিশ্লেষক গুরুত্বপূর্ণ অর্থনৈতিক অস্থায়িত্ব, জাতিসংঘ নিরাপত্তা পরিষদের সংস্কারের মাধ্যমে সদস্যদের মধ্যে মতবিরোধ, এবং ভারত ও স্থানিক বিষয়ে চীনের বিরোধ প্রসঙ্গে সঙ্ঘটির সম্ভাব্য ভাঙ্গন এবং দুর্বলতার দিকসমূহ তুলে ধরেছেন।


title: ভালোবাসার জীববৈজ্ঞানিক ভিত্তি

text: বিবর্তনীয় মনোবিজ্ঞান, বিবর্তনীয় জীববিজ্ঞান, নৃতত্ত্ব এবং স্নায়ুবিজ্ঞানের মত জৈবিক বিজ্ঞানসমূহের মাধ্যমে ভালোবাসার জৈবিক ভিত্তিকে অনুসন্ধান ও ব্যাখ্যা করা হয়ে থাকে। অক্সিটোসিনের মত বেশ কিছু নির্দিষ্ট রাসায়নিক যৌগকে ভালোবাসার সাথে সম্পর্কিত মানব অভিজ্ঞতা এবং আচরণে তাদের ভূমিকার দৃষ্টিকোণ থেকে পর্যবেক্ষণ ও গবেষণা করা হয়।


title: ভালোবাসার জীববৈজ্ঞানিক ভিত্তি

text: বিবর্তনীয় মনোবিজ্ঞান বিগত সময়ে ভালোবাসা সম্পর্কিত বেশ কিছু তত্ত্বের প্রস্তাব করেছে। মানব সন্তান এবং শিশুরা একটি দীর্ঘ সময় তাদের পিতামাতার সাহায্যের উপর নির্ভরশীল থাকে। এ কারণে ভালোবাসাকে এই সুদীর্ঘ সময়ে শিশুর জন্য বাবামায়ের পারস্পারিক সহায়তার একটি প্রক্রিয়া হিসেবে দেখা যায়। আরেকটি কারণ হল যৌন সম্পর্কের ক্ষেত্রে যৌনরোগে আক্রান্ত হবার ঝুঁকি, স্থায়ীভাবে সন্তানধারণ ক্ষমতা লোপ পাওয়া, ডিম্বাশয়ে আঘাতপ্রাপ্তি এবং সন্তান জন্মের সময় অত্যধিক ঝুঁকি। এই বিষয়গুলো যৌন সম্পর্কিত রোগে (এসটিডি) জরিয়ে পড়ার ঝুঁকি কমিয়ে একচেটিয়াভাবে দীর্ঘ সময়ের সম্পর্ক তৈরিতে সহায়ক ভূমিকা রাখে।


title: ভালোবাসার জীববৈজ্ঞানিক ভিত্তি

text: বিবর্তনীয় মনোবিজ্ঞানের দৃষ্টিকোণ থেকে, ভালোবাসা কিভাবে মানব বিবর্তনের দ্বারা গড়ে উঠেছে এর উপর ভিত্তি করে ভালোবাসার সাথে সম্পর্কিত অভিজ্ঞতা এবং আচরণকে গবেষণা করা যেতে পারে। উদাহরণস্বরূপ, ধারণা করা হয়েছে যে মানব ভাষা একটি সঙ্গী তৈরির সংকেত হিসেবে বিবর্তনকালীন সময়ে নির্বাচিত হয়েছে যা আদর্শ সঙ্গীদ্বয়কে পরস্পরের প্রজনন স্বাস্থ্যের যোগ্যতা ও দক্ষতা যাচাইবাঁচাইয়ের ক্ষমতা প্রদান করে। মিলার বিবর্তনীয় মনোবিজ্ঞানকে বিভিন্ন অগ্রগামী গবেষণার একটি সূচনাস্থান হিসেবে ব্যাখ্যা করেছেন: ডারউইনের সময়কাল থেকেই আদর্শ সঙ্গীদের আকর্ষণ ও তাদের দক্ষতাকে বিচার করার আরও একটি আদর্শ সাংকেতিক পদ্ধতি হিসেবে সঙ্গীতে মানব আগ্রহের বিবর্তন সম্পর্কে একই রকম ধারণা বিবেচিত হয়ে আসছে। ধারণা করা হয় যে ভালোবাসার অভিজ্ঞতা নেয়ার ক্ষেত্রে মানুষের সামর্থ্য তাদের আদর্শ সঙ্গীদের কাছে এমন একটি ইঙ্গিত আকারে প্রকাশিত হয় যে, তাদের সঙ্গী ভবিষ্যতে একজন ভাল বাবা কিংবা মা হবে এবং ভবিষ্যৎ প্রজন্মে তাদের জীন পরিবহনে সহায়তা করতে আগ্রহী হবে। জীববিজ্ঞানী জেরেমি গ্রিফিথ ভালোবাসাকে 'নিঃশর্ত নিঃস্বার্থতা' হিসেবে সংজ্ঞায়িত করেন, যা আধুনিক মানব উত্তরসূরি "অস্ট্রালোপিথেকাস"(Australopithecus)-দেরকে বাচনিকভাবে একে অপরকে সহযোগিতা করার সহজাত প্রবৃত্তি গঠনে সহায়তা করেছে। বনবো(একটি বিশালাকারের শিপ্পাঞ্জি যাকে পূর্বে পিগমি শিপ্পাঞ্জি নামে ডাকা হতো)-দের উপর কৃত গবেষণাগুলো অতীতে মানুষের সমবায়ী জীবনযাপনের স্বপক্ষে পরোক্ষ প্রমাণ হিসেবে এখনো ব্যাপকভাবে ব্যবহৃত হয়।


title: ভালোবাসার জীববৈজ্ঞানিক ভিত্তি

text: জীববিজ্ঞানের প্রথাগত দৃষ্টিভঙ্গি হল এই যে, ভালোবাসা, যৌন সামর্থ্য, ঘনিষ্ঠতা এবং সঙ্গী নির্বাচনের ক্ষেত্রে তিনটি প্রধান চালিকাশক্তি বিদ্যমান। যে সকল প্রাথমিক নিউরোট্রান্সমিটার, যৌন হরমোন, এবং নিউরো-পেপটাইড বা স্নায়বীয় পেপটাইড এই চালিকাশক্তিকে পরিচালনা করে তারা হল টেস্টোস্টেরন, ইস্ট্রোজেন, ডোপামিন, অক্সিটোসিন, এবং ভেসোপ্রেসিন।


title: ভালোবাসার জীববৈজ্ঞানিক ভিত্তি

text: কেন্দ্রীয় ডোপামিন পরিবহন ব্যবস্থা (সেন্ট্রাল ডোপামিনিক পাথওয়ে) সঙ্গীর পছন্দনীয় আচরণের গভীরতায় নিয়ে যায়, যখন কিনা ভেন্ট্রাল প্যালিডামে ভেসোপ্রেসিন এবং নিউক্লিয়াস অ্যাকুম্বেন্সে ও পারভেন্ট্রিকুলার হাইপোথ্যালামিক নিউক্লিয়াসে অক্সিটোসিন শুধু সঙ্গীর পছন্দের আচরণইই নয়, অন্তরঙ্গতার আচরণও ধারণ করতে সাহায্য করে। প্রাথমিকভাবে যৌন সামর্থ্যের মাত্রা নির্ধারিত হয় মেসোলিম্বিক ডোপামিন পাথওয়ের (ভেন্ট্রাল ট্যাগ্মেন্টাল এরিয়া এবং নিউক্লিয়াস অ্যাকুম্বেন্স) কার্যক্রমের মাধ্যমে। ট্রেস অ্যামাইন-সমূহ (বিঃদ্রঃ ফেনেথ্যালামাইন এবং টাইরামাইন) কেন্দ্রীয় স্নায়ুতন্ত্রে অর্থাৎ এ সকল পাথওয়ে বা পরিবহন পথে ডোপামিনার্জিক কার্যক্রম নিয়ন্ত্রণে একটি সূক্ষ্ম ও জটিল ভূমিকা পালন করে।


title: ভালোবাসার জীববৈজ্ঞানিক ভিত্তি

text: টেস্টোস্টেরন এবং ইস্ট্রোজেন ডোপামিন পাথওয়েজের ভেতর দিয়ে এই সকল চালিকাশক্তিতে অবদান রাখে। পুরুষ এবং নারী উভয়ের যৌন আচরণের জন্য মস্তিষ্কে পর্যাপ্ত পরিমাণ ডোপামিনের উপস্থিতি থাকা প্রয়োজন। নরেপিনেফ্রিন এবং সেরোটোনিনের ভূমিকার গুরুত্ব এবং অবদান খুব কম কারণ তারা কিছু নির্দিষ্ট পাথওয়েতে ডোপামিন এবং অক্সিটোসিন নিঃসরণের উপর নিউরমডুলারি প্রতিক্রিয়া সৃষ্টি করে।


title: ভালোবাসার জীববৈজ্ঞানিক ভিত্তি

text: আবেগপ্রবণ ভালোবাসা এবং দীর্ঘস্থায়ী ঘনিষ্ঠতার জন্য দায়ী এই সকল রাসায়নিক উপাদানকে সে সকল কাজের জন্য অধিক কার্যকর বলে মনে করা হয় যে সকল বিশেষ কাজে উভয় সঙ্গীই অংশগ্রহণ করেন। যে সকল ব্যক্তি প্রেমে পরেন তাদের মধ্যে প্রেমে পড়ার শুরুর দিকে উচ্চ মাত্রার কর্টিসলের উপস্থিতি দেখতে পাওয়া যায়।


title: ভালোবাসার জীববৈজ্ঞানিক ভিত্তি

text: এ জেনারেল থিওরি অব লাভ "(A General Theory of Love)" বা "ভালোবাসার একটি সাধারণ তত্ত্ব" নামক তত্ত্বে, UCSF থেকে মনস্তত্ত্বের তিনজন বিশেষজ্ঞ ভালোবাসা, ঘনিষ্ঠতা এবং সামাজিক বন্ধনে অঙ্গতন্ত্রের ভূমিকা সম্পর্কিত বৈজ্ঞানিক তত্ত্ব ও আবিষ্কারসমূহের একটি বিস্তৃত বিবরণী তুলে ধরেন। তারা এই সিদ্ধান্তে অগ্রসর হন যে, আমাদের স্নায়বিক প্রক্রিয়া আমেদের নিজেদের দ্বারা নিয়ন্ত্রিত নয়, বরং আমদের আশেপাশের মানুষ এবং আমাদের ঘনিষ্ঠদের দ্বারা প্রবহিত হয় এবং তা নিশ্চিতভাবে প্রমাণ করা যায়। এই সহানুভূতিটি, বিশেষজ্ঞগণ যাকে অঙ্গের প্রতিধ্বনি বলে ডেকে থাকেন, এটি হল এমন একটি দক্ষতা যা আমরা মস্তিষ্কের অঙ্গ-প্রত্যঙ্গ নিয়ন্ত্রক এলাকাসমূহের শারীরবৃত্তীয় বৈশিষ্ট্যের মাধ্যমে সকল স্তন্যপায়ী প্রাণীর সাথে ভাগাভাগি করি। এই গবেষণাটিতে ইতঃপূর্বে সঙ্ঘটিত সামাজিক এবং সচেতনতা গঠনে শারীরিক যোগাযোগ এবং স্নেহের গুরুত্ব নিয়ে পূর্ববর্তী গবেষণার উপর ভিত্তি করে সিদ্ধান্ত নেয়া হয়েছে, যেমন এর মধ্যে একটি হল হ্যারি হারলো কর্তৃক পরিচালিত রেসাস বানরের উপর কৃত পরীক্ষা, যা প্রথম একাকীত্বের জৈবিক ফলাফলকে প্রতিষ্ঠিত করেছিল।


title: ভালোবাসার জীববৈজ্ঞানিক ভিত্তি

text: মস্তিষ্কের স্ক্যানিং প্রক্রিয়াসমূহ যেমন ফাংশনাল ম্যাগনেটিক রিজনেন্স ইমেজিং, এগুলো মস্তিষ্কের সে সকল এলাকাকে অনুসন্ধান করার জন্য ব্যবহৃত হয় যেগুলো মানুষের মাঝে ভালোবাসার অভিজ্ঞতা তৈরির কাজে সম্পৃক্ত থাকে।


title: ভালোবাসার জীববৈজ্ঞানিক ভিত্তি

text: ২০০০ সালে, ইউনিভারসিটি কলেজ লন্ডনের সামির জাকি এবং আন্দ্রেস বারটেলসের কৃত একটি গবেষণায় বলা হয় যে, ভালোবাসার সময় মস্তিষ্কের কমপক্ষে দুটি এলাকা অধিক সক্রিয় থাকে। এরা হল মিডিয়া ইন্সুলার ফসি, যা মস্তিষ্ককে সহজ হতে সাহায্য করে, এবং অপরটি হল অ্যান্টেরিওর সিঙ্গুলেট কর্টেক্স, যেটি ইউফোরিয়া বা উচ্ছল আনন্দের অনুভূতি জোগাতে কাজ করে।


title: ভালোবাসার জীববৈজ্ঞানিক ভিত্তি

text: অরটিগ এট. অল. লক্ষ্য করে দেখেন যে, অন্তরঙ্গ সঙ্গীর নাম অবচেতন অবস্থায় উচ্চারণ করলে তা মস্তিষ্কের ঠিক সেই সকল স্থানকেই সক্রিয় করে তোলে যে সকল এলাকা সচেতন অবস্থাতেও সঙ্গীর মুখমণ্ডল দেখার সময় সক্রিয়তা প্রদর্শন করে। অবচেতন দশায় কোন প্রিয় ব্যক্তি বা প্রিয় পেশার নাম উচ্চারণ করা হলে তা মস্তিষ্কের আবেগীয় ও অনুপ্রেরণাদায়ক অঞ্চলকে সচল করে, উক্ত অঞ্চলগুলো হলঃ কডেট নিউক্লিয়াস, ইন্সুলা, বাইলিটারাল ফুসিফরম এলাকা, প্যারাহিপ্পক্যাম্পাল গাইরাস, রাইট অ্যাঙ্গুলার গাইরাস, অকিপিটাল কর্টেক্স, এবং সেরেবেলাম। মোটকথা, ভালবাসের কিছুর নাম উচ্চারণ শখের কাজের নাম উচ্চারণের চেয়ে অধিক হারে বাইলিটারাল অ্যাঙ্গুলার গ্যিরি এবং বাইলিটারাল ফুসিফরম এলাকাকে জাগিয়ে তোলে। এই এলাকাগুলো সম্মিলিত বহির্মুখী উপস্থাপনায় সহায়তা করে, এবং কোন কোন ব্যক্তির অ্যাঙ্গুলার গাইরাস তাকে বহির্মুখীভাবে উপস্থাপন করতে সহায়তা করে। এছাড়াও লেখক ভালোবাসার বিভিন্ন বিষয়ভিত্তিক অনুভূতিকে পরিমাপ করে অ্যাঙ্গুলার গাইরাসের যে কোন এলাকা সক্রিয়করণের সাথে অতি আবেগপ্রবণ মাত্রার ভালোবাসার আন্তঃসম্পর্ক খুঁজে পান।


title: ভালোবাসার জীববৈজ্ঞানিক ভিত্তি

text: ভালোবাসার সঙ্গী সম্পর্কিত সচেতন চিন্তাভাবনা মস্তিষ্কের পুরস্কার ও প্রেরণা সম্পর্কিত এলাকাগুলো সচল করে। অরটিগ এট আল. অনুসন্ধান করে দেখেন যে কোন অবচেতন দশাতেও সঙ্গীর নাম শুনতে পেলে ব্যক্তির প্রণোদনায় কোন প্রভাব পরে কি না। তাঁরা দেখতে পান যে কোন ব্যক্তিকে তাঁর কোন নিরপেক্ষ বন্ধুর দ্বারা ডাকালে সে যতটা না সহজে সাড়া দেয়, কোন তাঁর প্রিয় ব্যক্তি বা প্রিয় শখের কাজের নাম বর্ণে ভেঙ্গে বা এক শব্দে উচ্চারণ করে ডাকলে উক্ত ব্যক্তি আরও দ্রুত ও ভালভাবে সাড়াদান করে। লেখক অভিমত প্রকাশ করেন যে, এটি একারণে ঘটে যে একটি প্রিয় নাম ব্যক্তিকে তাঁর একটি লক্ষ নির্দেশিত অবস্থায় নিয়ে যায় এবং তা ডোপামিনারজিক-চালিত সহজীকরণ প্রতিক্রিয়া ("dopaminergic-driven facilitation effects") সৃষ্টি করে।


title: বালকপ্রীতি

text: বালকপ্রীতি () বলতে কিশোর বালকের প্রতি একজন প্রাপ্তবয়স্ক পুরুষের যৌন আকর্ষণ ও সম্পর্ক বোঝায়। "পেডেরাস্টি" ("pederasty") শব্দটির উৎস নিহিত রয়েছে গ্রিক ("pais"; অর্থাৎ "শিশু, বালক") এবং ("erastēs"; "প্রেমিক") শব্দদুটির সমন্বয়ে সৃষ্ট ("") শব্দটির মধ্যে; যার অর্থ "বালকপ্রীতি" বা "বালককাম"("love of boys")।


title: বালকপ্রীতি

text: ঐতিহাসিকভাবে বিভিন্ন সাংস্কৃতিক ঐতিহ্যের মধ্যে নানান প্রথা, রীতিনীতি ও অভ্যাসের আকারে বালকপ্রীতি বিরাজমান ছিল এবং আছে। ইতিহাসের বিভিন্ন পর্বে বালকপ্রীতির প্রতি মানুষের দৃষ্টিভঙ্গি নানা আঙ্গিকে পরিবর্তিত হয়েছে। কখনও এই জাতীয় সম্পর্ককে শিক্ষামূলক সম্পর্ক মনে করা হয়েছে; আবার কখনও একে অপরাধ হিসেবে গণ্য করা হয়েছে। খ্রিষ্টপূর্ব ষষ্ঠ শতাব্দীতে পরিব্যাপ্ত এথেনিয়ান পেডেরাস্টি ইউরোপের ইতিহাসে বালকপ্রেমের সর্বাপেক্ষা সুসংহত সাংস্কৃতিক রূপে বিরাজমান ছিল। তৎকালীন গ্রিসে সাংস্কৃতিক বিতর্কের অন্যতম বিষয়বস্তু ছিল বালকপ্রীতির বিবিধ রূপ। এহেন বিতর্কে দেহকেন্দ্রিক বালকপ্রীতিকে পেডেরাস্টির কামোদ্দীপক অথচ আধ্যাত্মিক মধ্যপন্থী রূপগুলির সঙ্গে তুলনা করে উক্ত দ্বিতীয় প্রকারের শ্রেষ্ঠত্ব প্রতিপাদন করা হত।


title: বালকপ্রীতি

text: একুশ শতাব্দীর আধুনিক বিশ্বে বালকপ্রীতি বলতে এর ঐতিহাসিক ধারণার পরিবর্তে সচরাচর সমকামীদের বালককাম বোঝায় — যে ক্ষেত্রে বালক বা কিশোরের বয়স আইনগতভাবে যৌনসম্পর্ক স্থাপনের নিয়ামক হিসেবে গণ্য। নারী বা পুরুষ যে-ই উদ্যোগী হোক না কেন, আইনবিধৃত বয়সের নিচে কোনো বালক বা কিশোরের সঙ্গে যৌনসম্পর্ক স্থাপন অধিকাংশ দেশেই দণ্ডযোগ্য অপরাধ এবং শিশু যৌন নিগ্রহের পর্যায়ভুক্ত। তবে দুজন অপ্রাপ্ত বয়স্ক বালক পরস্পরে আসক্ত হলে এর সামাজিক গ্রহণযোগ্যতা বিষয়ে আইনী বিধান অনুপস্থিত।


title: বালকপ্রীতি

text: নৃতত্ত্ববিদগণ সমকামিতাকে তিনটি উপবিভাগে বিভক্ত করেছেন। এগুলি হল: বয়ঃকাঠামোগত সমকামিতা, সমদর্শী সমকামিতা এবং লিঙ্গকেন্দ্রিক সমকামিতা। পেডেরাস্টি পুরুষদের বয়ঃকাঠামোগত সমকামিতার প্রধান উদাহরণ। জিওফ্রে গোরের প্রমুখ গবেষকগণ পেডেরাস্টিকে পেডোফিলিয়া বা শিশুকামিতার থেকে পৃথক করে বলেছেন, শিশুকামিতা একপ্রকার ‘চতুর্থ ধরনের মনোবৃত্তি’ এবং তা "লিখিত ইতিহাসের সকল সমাজ ব্যবস্থাতেই গভীর মানসিক অসুস্থতার পরিচায়ক" ("grossly pathological in all societies of which we have record.")। গোরেরের মতে, সমকামী পেডেরাস্টির মুখ্য বৈশিষ্ট্য হল দুই সঙ্গীর বয়সের পার্থক্য। এই পার্থক্যে প্রজন্মের পার্থক্য হতে পারে, আবার একই বয়ঃশ্রেণীর দুই ভিন্নবয়সী ছেলের বয়সের পার্থক্যও হতে পারে। বিভিন্ন আঞ্চলিক সংস্কৃতি অধ্যয়ন করে তিনি দেখেছেন, পেডেরাস্টি একটি স্বল্পকালস্থায়ী সম্পর্কাবস্থা। এই অবস্থায় কোনো কিশোর বয়োজ্যেষ্ঠ এমন কোনো পুরুষের প্রণয়ীর ভূমিকা পালন করে। এই ভূমিকায় সেই প্রাপ্তবয়স্ক পুরুষটিই হন তার পরামর্শদাতা। কিশোরটি কোনো নির্দিষ্ট শারীরিক বা মানসিক পরিবর্তনের দ্বারপ্রান্তে না পৌঁছনো পর্যন্ত এই অবস্থা থাকে। তারপর সে নিজেই অপর কোনো কিশোরকে তার প্রণয়ী হিসাবে গ্রহণ করে। গোরের এই মডেলটিকে সামাজিকভাবে দৃশ্য বলে মন্তব্য করেছেন। অর্থাৎ, এই সম্পর্কাবস্থায় সকল অথবা অধিকাংশ পুরুষের মধ্যেই কোনোপ্রকার মনস্তাত্ত্বিক অস্বস্তি বা মনোবিকলন দেখা দেয় না। তিনি আরও বলেছেন, প্রাচীন গ্রিসের মতো কোনো কোনো সমাজব্যবস্থায় পেডেরাস্টি ছিল শিল্পের মুখ্য বিষয়বস্তু এবং কোমল ও উচ্চমানের আবেগগুলির প্রধান উৎস।


title: বালকপ্রীতি

text: বয়ঃপ্রাপ্তির অনুষ্ঠান, দৈহিক ও নৈতিক পুরুষত্বপ্রাপ্তি, শিক্ষা, সামরিক দক্ষতা ও রীতিনীতি বিকাশের ক্ষেত্রেও একসময় পেডেরাস্টির বিশেষ ভূমিকা থাকত। তবে এর পাশাপাশি কামলালসা চরিতার্থ করার জন্য ছেলেদের বাণিজ্যিকভাবেও ব্যবহার করা হয়। কখনও কখনও এই জাতীয় ঘটনা ক্রীতদাসকরণ বা নপুংসককরণ অবধি গড়ায়। ধ্রুপদি যুগ থেকে মধ্যপ্রাচ্য, নিকট প্রাচ্য ও মধ্য এশিয়া, সাম্রাজ্যবাদী চীন, প্রাক-আধুনিক জাপান, ইউরোপীয় নবজাগরণ ও আধুনিক যুগের কবিতা ও শিল্পের একটি চিরন্তন বিষয়বস্তু হল কিশোর বালকদের বিলীয়মান সৌন্দর্য।


title: বালকপ্রীতি

text: গবেষকগণ পাশ্চাত্য সমবয়সী সমকামী সম্পর্কের ঘটনাগুলিকে পেডেরাস্টির ব্যতিক্রম মনে করেন। কারণ অন্যান্য সম্পর্কের তুলনায় এই জাতীয় সম্পর্ক ‘সমকামিতাকে কেবল একপ্রকার আচরণ হিসাবেই গ্রহণ করে না, বরং কোনো ব্যক্তির প্রকৃত সত্ত্বার সহজাত কোনো বিষয় বলে মনে করে।’ (‘assumes that homosexuality is not merely a behavior, but something innate to a person’s real being.’)


title: বালকপ্রীতি

text: কোনো কোনো আধুনিক বিশেষজ্ঞ পেডেরাস্টিক সম্পর্কের ক্ষেত্রে কনিষ্ঠ সঙ্গীটির বয়ঃসীমা নির্দিষ্ট করে দিয়েছেন "সাধারণত বারো থেকে সতেরোর মধ্যে"। যদিও ইতিহাস বলে এই সীমারেখাটি ধ্রুব ছিল না। এক অর্থে কনিষ্ঠ সঙ্গীটি বয়স ও মনের অপরিপক্কতা ছিল এই সম্পর্কের এক জরুরি শর্ত। তবে সদ্যযুবক ও পঁচিশ বছরের কম বয়সীরাও এই শ্রেণীভুক্ত ছিলেন।


title: বালকপ্রীতি

text: প্রাচীন গ্রিসে পেডেরাস্টিক সম্পর্কের ক্ষেত্রে কনিষ্ঠ সঙ্গীটির বয়স হত বারো থেকে সতেরো বা আঠারো বছরের মধ্যে। রেনেসাঁ ইতালিতে এই ছেলেদের বয়ঃসীমা ছিল চোদ্দো থেকে উনিশ বছর। আবার জাপানে কনিষ্ঠ সঙ্গীটির বয়স হত এগারো থেকে উনিশ বছরের মধ্যে।


title: বালকপ্রীতি

text: এথেন্সে, জন্ম-স্বাধীন বালকদের সঙ্গে পেডেরাস্টিক সম্পর্ক স্থাপন ক্রীতদাসদের কাছে বিশেষভাবে নিষিদ্ধ ছিল। মধ্যযুগীয় ইসলামি সভ্যতায় পেডেরাস্টিক সম্পর্ক "উচ্চবিত্ত মহলে এতটাই সহজভাবে গ্রহণ করা হত যে তার অস্তিত্বকে লুকাবার চেষ্টা প্রায় করাই হত না।"


title: বালকপ্রীতি

text:
প্রাচীনকালে পেডেরাস্টি ছিল এমন এক শিক্ষাপ্রতিষ্ঠানের সঙ্গে তুলনীয় যেখানে অল্পবয়সী বালকেরা বয়জ্যেষ্ঠদের নিকট নৈতিক ও সাংস্কৃতিক মূল্যবোধের পাঠ নিত।
তবে এর পাশাপাশি যৌন প্রবৃত্তি হিসাবেও পেডেরাস্টির প্রচলন ছিল। প্রাচীন গ্রিসের ইতিহাসে প্রথম এই জাতীয় সম্পর্কের কথা জানা যায়। যদিও ক্রিটের কিছু অনুষ্ঠান উপকরণ দেখে ধারণা করা হয় যে ১৬৫০ খ্রিষ্টপূর্বাব্দ নাগাদ পরবর্তী মিনোয়ান সভ্যতায় এই প্রথা সুপরিচিত ছিল।
প্লেটোর মতে, প্রাচীন গ্রিসে পেডেরাস্টি বলতে বোঝাত, একজন প্রাপ্তবয়স্ক পুরুষের সঙ্গে তাঁর নিকটাত্মীয় নয় এমন কোনো কিশোর বালকের (যৌন অথবা অযৌন) সম্পর্ক। অধিকাংশ গ্রিকই যুগপৎ নারী ও বালকদের সঙ্গে যৌনসম্পর্ক রাখতেন বলে জানা যায়। তবে এই রীতির ব্যতিক্রমও ছিল; কেউ কেউ নারীর সঙ্গে সম্পর্ক স্থাপনই করতেন না, আবার কেউ কেউ বালকের সঙ্গে সম্পর্ক প্রত্যাখ্যান করতেন। প্রাচীন রোমে অল্পবয়সী বালকদের সঙ্গে সম্পর্কস্থাপনের প্রথাটি সামাজিকভাবে সুপ্রচলিত ছিল না। বয়োজ্যেষ্ঠ পুরুষেরা হয় নিজেদের সামাজিক প্রতিপত্তির জোরে তাঁদের সামাজিক অধস্তনদের দিয়ে নিজেদের যৌনলালসা চরিতার্থ করতেন, নয়তো জন্ম-স্বাধীন বালকদের সঙ্গে স্থাপন করতেন অবৈধ সম্পর্ক।


title: বালকপ্রীতি

text: অপর দুই প্রাচীন জাতি থ্রেসিয়ান ও কেল্টদের মধ্যেও এই জাতীয় সম্পর্কের প্রমাণ পাওয়া যায়। প্লুটার্কের মতে, প্রাচীন পারসিকদের মধ্যেও পেডেরাস্টি প্রথা প্রচলিত ছিল। সেক্সটাস এমপিরিকাসের একটি মন্তব্য থেকে জানা যায়, পারসিকদের আইনে এই প্রথা "অনুমোদিত" ছিল। যদিও হেরোডোটাসের মতে পারসিকরা "বালকসংগম" "(παισὶ μίσγονται)" শিখেছিলেন গ্রিকদের থেকেই। জন অ্যাবিংটন সাইমন্ডস মনে করেন, উক্ত শব্দটি ব্যবহার করে আসলে হেরোডোটাস পারসিক পেডেরাস্টিক সম্পর্কপ্রথাটিকে "কদভ্যাস" বলে উল্লেখ করতে চেয়েছেন। কারণ, গ্রিক পেডেরাস্টি পারসিক প্রথাটির তুলনায় ছিল অনেক সংযত ও সাংস্কৃতিক মূল্যবোধসম্পন্ন। যদিও হেরোডোটাসের মতের বিরোধিতা করে প্লুটার্ক জানিয়েছেন যে গ্রিক রীতিনীতির সঙ্গে পরিচিত হওয়ার অনেক আগে থেকেই পারসিক সমাজে অল্পবয়সী বালকদের নপুংসককরণের প্রথাটি প্রচলিত ছিল।


title: বালকপ্রীতি

text: পেডেরাস্টির অভ্যাসের সঙ্গে সঙ্গেই যে সব সভ্যতায় এই প্রথা প্রচলিত তার ভিতরে ও বাইরে এর দেহসর্বস্ব দিকটির বিরোধিতাও করা হয়ে থাকে। জেনোফোন প্রমুখের মতে, খোদ গ্রিসেরই কোনো কোনো শহরে পেডেরাস্টি নিষিদ্ধ ছিল; আবার স্পার্টা প্রভৃতি শহরে পেডেরাস্টির অযৌন রূপটিকে আইনি স্বীকৃতি দেওয়া হয়েছিল। একইভাবে প্লেটোও তাঁর রচনায় প্রিয় বালকদের সঙ্গে যৌনসংগমের নিন্দা করে শেষ পর্যন্ত তার বিরোধিতা করেছেন। সেই সঙ্গে প্রশংসা করেছেন সেই সব আত্মসংযত প্রেমিকদের যারা তাদের সম্পর্কে দৈহিক সম্পর্কে পর্যবসিত হতে দেয় না।


title: বালকপ্রীতি

text: ইহুদি ও খ্রিষ্টধর্মে সডোমির একাধিক সংজ্ঞা প্রচলিত আছে। কিন্তু এই দুই ধর্মে পুরুষে-পুরুষে পায়ুকাম সহ এই জাতীয় সকল অভ্যাসকে নিষিদ্ধ করা হয়েছে। ইসলাম ও বাহাই ধর্মেও এই প্রথা নিষিদ্ধ।


title: বালকপ্রীতি

text: পায়ুকামিতার এই সার্বিক নিষিদ্ধকরণের মধ্যে পেডেরাস্টিকেও নির্দিষ্টভাবে নিশানা করা হয়েছিল। খ্রিষ্টীয় দ্বিতীয় শতাব্দীর প্রচারক ক্লিমেন্ট অফ আলেকজান্দ্রিয়া গ্রিক ধর্ম এবং হেরাক্লিস, অ্যাপোলো, পসেইডন, লাইয়াস, ও জিউস প্রমুখ পুরাণের চরিত্রগুলির নিকৃষ্টতা প্রমাণের জন্য দিব্য পেডেরাস্টির উদাহরণগুলি ব্যবহার করেন: "তোমাদের দেবতারা বালকদেরও সম্ভোগ করতে ছাড়েননি। একজন হাইলাসকে ভালবাসতেন তো আর একজন ভালবাসতেন হায়াসিনথাসকে, একজন ভালবাসতেন ক্রিসিপাসকে তো অপরজনের প্রিয় ছিলেন গ্যানিমিড। আর এঁদেরই পূজা করতে হয় তোমাদের স্ত্রীদের।" প্রাচীন দণ্ডবিধিতে পেডেরাস্টির অভিযোগে অভিযুক্তদের কঠোর শাস্তি দেওয়ার রীতিও প্রচলিত ছিল। ভিসিগথ রাজা চিন্ডাসুইনথের দণ্ডবিধি অনুসারে, এক্ষেত্রে দুই প্রণয়ীকেই "অবিলম্বে পুরুষত্বহীন করে ডায়োসিসের বিশপের হাতে তুলে দেওয়া হত। তারপর তাদের বিচার হত এবং তাদের রেখে দেওয়া হত এক নির্জন কারাকক্ষের অন্তরালে।" শাস্তি সংস্কার অর্থাৎ স্যাক্রামেন্ট অফ পানিশমেন্ট পরবর্তী আত্মনিগ্রহের সঙ্গে এই শাস্তির যোগ ছিল। রোমে প্রথম থিওডোসিয়াসের সময়কাল (৩৯০ খ্রিস্টাব্দ) থেকে পেডেরাস্টির শাস্তি হিসেবে খুঁটিতে বেঁধে পুড়িয়ে দেওয়া হত। তবে গোপনে এই প্রথার অস্তিত্ব থেকেই যায়। মধ্যপ্রাচ্যে একটি আদিযুগীয় খ্রিষ্টান প্রবাদবাক্যটির জন্ম হয় তা থেকেই: "সুরা আর বালক থাকতে, সন্ন্যাসীদের প্রলোভিত হওয়ার জন্য শয়তানের প্রয়োজন নেই।"


title: বালকপ্রীতি

text: মুরিশ স্পেনের পেডেরাস্টি প্রথা ছিল উল্লেখযোগ্য। রেনেসাঁর যুগে টাসকেনি ও উত্তর ইতালিতেই এই প্রথা প্রচলিত ছিল। মধ্যযুগীয় ও জারশাসিত রাশিয়াতেও পেডেরাস্টি প্রথার লিখিত প্রমাণ পাওয়া যায়।


title: বালকপ্রীতি

text: মেইজি পুনঃস্থাপনের পূর্ব পর্যন্ত প্রাক-আধুনিক জাপানেও এই প্রথার প্রচলন ছিল।


title: বালকপ্রীতি

text: প্রাপ্তবয়স্ক পুরুষ ও কিশোর বালকের পারস্পরিক যৌন সম্পর্কটি নিয়ে যথাযথ গবেষণা হয়নি। এই কারণে অনেক সময়ই পেডেরাস্টিকে পেডোফিলিয়া বা শিশুকামিতা সঙ্গে এক করে ফেলা হয়। তবে এই ধরনের সম্পর্ক নৈতিকতা, কার্যকরিতা, যুবকল্যাণ, ও পিতামাতার কর্তৃত্ব সংক্রান্ত ইস্যুগুলিরও জন্ম দেয়। কনিষ্ঠ সঙ্গীটির অপ্রাপ্তবয়স্ক হলে এখানে আইনসংক্রান্ত ইস্যুটিও উঠে আসে। তবে প্রাচীন দার্শনিক, জাপানি সামুরাই ও আধুনিক লেখক অস্কার ওয়াইল্ডের মতো কোনো কোনো ব্যক্তি সমকামী পেডেরাস্টিকে গ্রহণযোগ্য বলে মনে করেছেন। কোনো কোনো সমাজব্যবস্থায় মনে করা হয়, শিক্ষাসংক্রান্ত উৎসাহদান, নাগরিক ও সাংস্কৃতিক মূল্যবোধের বিকাশে প্রেমই সর্বশ্রেষ্ঠ মাধ্যম এবং পুরুষ-বালক সম্পর্ক নারীঘটিত সম্পর্কের অপেক্ষাও শ্রেয়স্কর।


title: বালকপ্রীতি

text: "পেডেরাস্টি" শব্দটির ব্যুৎপত্তি ' ("বালক" বা "শিশু" শব্দের গ্রিক প্রতিশব্দ) এবং ' ("প্রেমিক" শব্দের গ্রিক প্রতিশব্দ) শব্দদুটির সন্ধির ফলে। ধ্রুপদি গ্রিক ভাষায় লেখা প্লেটোর "দ্য সিম্পোসিয়াম" গ্রন্থ থেকে ষোড়শ শতাব্দীতে সরাসরি উত্তরকালীন লাতিন "pæderasta" শব্দটি সরাসরি কৃতঋণ শব্দ হিসাবে গৃহীত হয় (লাতিন প্রতিবর্ণীকরণে “” হল “ae”)। পুরুষ-বালক যৌনসম্পর্ক অর্থে "pæderastie" শব্দটি প্রথম ইংরেজি ভাষায় ব্যবহৃত হয় রেনেসাঁ পর্বে (উদাহরণ: স্যামুয়েল পারচাসের "পিলগ্রিমেজ")। ধ্রুপদি অর্থটি ছাড়াও শব্দটি সঙ্গীদের প্রকৃতি নির্বিশেষে পায়ুসংগমের প্রতিশব্দ হিসাবেও ব্যবহৃত হয়। ঊনবিংশ শতাব্দীর একটি যৌন গবেষণাগ্রন্থে পুরুষদের "নিজ স্ত্রীর সহিত পেডেরাস্টি"-কে "নারীর পায়ুতে পুরুষাঙ্গ প্রবেশ করানো" হিসাবে বর্ণনা করা হয়েছিল।


title: বালকপ্রীতি

text: পেডেরাস্টি কথাটির সাধারণ সংজ্ঞায় প্রাপ্তবয়স্ক বা বয়োজ্যেষ্ঠ পুরুষের সঙ্গে অল্পবয়সী বালকের যৌন বা দেহসর্বস্ব সম্পর্কের কথাই বলা হয়। "অক্সফোর্ড ইংলিশ ডিকশনারি"-র সংজ্ঞা অনুসারে পেডেরাস্টি হল: "Homosexual relations between a man and a boy; homosexual anal intercourse, usually with a boy or younger man as the passive partner." (এক পুরুষ ও এক বালকের মধ্যে সমকামী সম্পর্ক; সমকামী পায়ুসংগম, সাধারণত [যৌনক্রিয়ায়] অপ্রত্যক্ষ ভূমিকা পালনকারী একজন বালক বা অল্পবয়স্ক পুরুষের সঙ্গে।) আবার "কনসাইস অক্সফোর্ড ইংলিশ ডিকশনারি" অনুসারে পেডেরাস্টি হল: "Sexual intercourse between a man and a boy." (পুরুষ ও বালকদের মধ্যে যৌনসংগম)। পেডেরাস্ট অর্থাৎ পেডেরাস্টিতে অংশগ্রহণকারীদের সম্পর্কে আলোচনা করতে গিয়ে কোনো কোনো গ্রন্থে দেহসর্বস্ব রূপটির প্রতিই অধিক গুরুত্ব আরোপ করা হয়েছে। উদাহরণস্বরূপ "মেরিয়াম-ওয়েবস্টার" (অনলাইন সংস্করণ) অনুসারে পেডেরাস্ট হল: "one who practices anal intercourse especially with a boy" (পায়ুসংগম অভ্যাসকারী, বিশেষত কোনো বালকের সঙ্গে)। অন্যান্য অভিধানে অবশ্য পেডেরাস্টির সাধারণ অর্থটিই দেওয়া হয়েছে। যথা: "homosexual relations between men and boys" (পুরুষ ও বালকদের মধ্যে সমকামী সম্পর্ক) অথবা "homosexual relations, especially between a male adult and a boy or young man." (সমকামী সম্পর্ক, বিশেষত একজন প্রাপ্তবয়স্ক পুরুষ এবং একজন বালক বা অল্পবয়সী যুবকের মধ্যে) । পেডেরাস্টিকে পায়ুসংগমের মধ্যে সীমাবদ্ধ রাখার প্রসঙ্গে যৌনতাত্ত্বিকদের মধ্যে মতবিরোধ রয়েছে। ফ্র্যাঙ্কোর এই প্রবণতাকে "প্রচলিত, তবে ভ্রান্ত" বলে উল্লেখ করেছেন। অন্যদিকে হিবার্লি এটিকে "মূল শব্দের অর্থবিভ্রান্তি এবং এর ঐতিহাসিক প্রয়োগ সম্পর্কে অজ্ঞতা থেকে প্রসূত একটি আধুনিক শব্দ" বলে উল্লেখ করেছেন।


title: বালকপ্রীতি

text: গবেষণামূলক এবং সমাজতাত্ত্বিক সূত্রগুলি থেকে এই শব্দটির আরও প্রসারিত একটি সংজ্ঞা পাওয়া যায়: "দি এনসাইক্লোপিডিয়া অফ গে, লেসবিয়ান, বাইসেক্সুয়াল, ট্রান্সজেন্ডার অ্যান্ড কুয়্যার স্টাডিজ" গ্রন্থে পেডেরাস্টির সংজ্ঞায় লেখা হয়েছে: "The erotic relationship between an adult male and a youth, generally one between the ages of twelve and seventeen, in which the older partner is attracted to the younger one who returns his affection." (একজন প্রাপ্তবয়স্ক পুরুষের সঙ্গে সাধারণত বারো থেকে সতেরো বছর বয়সী কিশোরের কামসম্পর্ক, এই সম্পর্কে বয়োজ্যেষ্ঠ সঙ্গীটি কনিষ্ঠ সঙ্গীটির প্রতি আকৃষ্ট হন এবং কনিষ্ঠ সঙ্গীটি তাঁর ভালবাসা গ্রহণ করে।) "দি এনসাইক্লোপিডিয়া অফ হোমোসেক্সুয়ালিটি" অনুসারে, " Pederasty is the erotic relationship between an adult male and a boy, generally one between the ages of twelve and seventeen, in which the older partner is attracted to the younger one who returns his affection, whether or not the liaison leads to overt sexual contact." (পেডেরাস্টি হল একজন প্রাপ্তবয়স্ক পুরুষ এবং সাধারণভাবে বারো থেকে সতেরো বছর বয়সী কোনো কিশোরের মধ্যে কামসম্পর্ক। এই সম্পর্কে বয়োজ্যেষ্ঠ সঙ্গীটি কনিষ্ঠ সঙ্গীটির প্রতি আকৃষ্ট হন এবং কনিষ্ঠ সঙ্গীটিও তাঁর ভালবাসা গ্রহণ করে; এই সম্পর্কের সঙ্গে যৌনতার সম্পর্ক থাকতেও পারে, আবার নাও পারে।)


title: অমৃত লাল দে মহাবিদ্যালয়

text: অমৃত লাল দে মহাবিদ্যালয় অথবা অমৃত লাল দে কলেজ বাংলাদেশের বরিশাল শহরে অবস্থিত একটি বেসরকারি শিক্ষাপ্রতিষ্ঠান। বিশিষ্ট শিক্ষানুরাগী ও দানবীর অমৃত লাল দে ১৯৯২ সালে কলেজটি প্রতিষ্ঠিত করেন। এখানে উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয়। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।


title: অমৃত লাল দে মহাবিদ্যালয়

text: ১৯৯২ সালের ২২ এপ্রিল দানবীর অমৃত লাল দে' তার নিজ নামে 'কর্মই ধর্ম' শ্লোগান নিয়ে বরিশাল নগরীর হাসপাতাল রোডে এক একর জমির উপর এ কলেজটি প্রতিষ্ঠা করেন। তত্কালীন শিক্ষা প্রতিমন্ত্রী অধ্যক্ষ ইউনুস খান কলেজেটির ভিত্তিপ্রস্তর স্থাপন করেন। ঐ বছরই ২৫ অক্টোবর আনুষ্ঠানিকভাবে কলেজের পাঠদান শুরু হয়।


title: অমৃত লাল দে মহাবিদ্যালয়

text: এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়। *বিতর্ক সংঘ


title: ব্রিটানি ক্যামেরুন

text: ব্রিটানি ক্যামেরন (জন্ম: ৩ ডিসেম্বর, ১৯৮৬) একজন আমেরিকান পেশাদার ফুটবল খেলোয়াড় (গোলরক্ষক) যিনি বর্তমানে জাতীয় মহিলা ফুটবল লীগে স্কাই ব্লু এফসি ক্লাবের হয়ে খেলছেন।


title: কোকো গডসন

text: কোর্টনি ক্যাথরিন গডসন (জন্ম: ১৯ জুন, ১৯৯০) একজন আমেরিকান পেশাদার ফুটবল খেলোয়াড় (ডিফেন্ডার) যিনি বর্তমানে জাতীয় মহিলা ফুটবল লীগে স্কাই ব্লু এফসি ক্লাবের হয়ে খেলছেন।


title: বরিশাল সরকারি মহিলা কলেজ

text: বরিশাল সরকারি মহিলা কলেজ বাংলাদেশের বরিশাল শহরে অবস্থিত একটি শিক্ষাপ্রতিষ্ঠান। কলেজটি ১৯৫৭ সালে প্রতিষ্ঠিত হয় ও ১৯৭৮ সালে এর জাতীয়করণ হয়। কলেজটিতে উচ্চ মাধ্যমিক, স্নাতক (পাস), স্নাতক (সম্মান) ও স্নাতকোত্তর বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত।


title: বরিশাল সরকারি মহিলা কলেজ

text: বরিশাল সরকারি মহিলা কলেজে উচ্চ মাধ্যমিক ও স্নাতক (পাশ) শ্রেনী পাঠদান করা হয়। উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে।


title: বাঁকুড়া ১ সমষ্টি উন্নয়ন ব্লক

text: বাঁকুড়া ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ।এই ব্লকটি বাঁকুড়া থানার অন্তর্গত। এই ব্লকের সদর বাঁকুড়া।


title: বাঁকুড়া ১ সমষ্টি উন্নয়ন ব্লক

text: বাঁকুড়া ১ ব্লকটি অক্ষ-দ্রাঘিমাংশে অবস্থিত। এই ব্লকের আয়তন ১৬৭.64 বর্গ কিলোমিটার।


title: বাঁকুড়া ১ সমষ্টি উন্নয়ন ব্লক

text: বাঁকুড়া ১ ব্লক / পঞ্চায়েত সমিতির অধীনস্থ গ্রাম পঞ্চায়েতগুলি হল: আঁচুড়ি, আঁধারথোল, জগদল্লা-১, জগদল্লা-২, কালপাথর ও কেঞ্জাকুড়া।


title: বাঁকুড়া ১ সমষ্টি উন্নয়ন ব্লক

text: ২০০১ সালের জনগণনা অনুসারে, বাঁকুড়া ১ ব্লকের জনসংখ্যা ৯৫,৮২৪। এর মধ্যে ৪৮,৯৮৮ জন পুরুষ ও ৪৬,৮৩৬ জন মহিলা। ১৯৯৯-২০০১ দশকে বাঁকুড়া ১ ব্লকের দশকীয় বৃদ্ধির হার ১৩.৭৯%। উক্ত দশকে পশ্চিমবঙ্গের দশকীয় বৃদ্ধির হার ১৭.84%।


title: স্টুয়ার্ট ক্লার্ক

text: স্টুয়ার্ট রুপার্ট ক্লার্ক (; জন্ম: ২৮ সেপ্টেম্বর, ১৯৭৫) নিউ সাউথ ওয়েলসের সাদারল্যান্ডে জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ডানহাতি ফাস্ট-মিডিয়াম বোলার হিসেবে তিনি নীচের সারির ব্যাটসম্যান ছিলেন। সরফরাজ নওয়াজের বোলিংয়ের সাথে তার বোলিংয়ের মিল থাকায় "সরফরাজ" ডাকনামের অধিকারী স্টুয়ার্ট ক্লার্ক ঘরোয়া ক্রিকেটে নিউ সাউথ ওয়েলস দলে প্রতিনিধিত্ব করেন।


title: স্টুয়ার্ট ক্লার্ক

text: অ্যাংলো-ইন্ডিয়ান পিতা-মাতার সন্তান ক্লার্কের বাবা ব্রুস ক্লার্ক চেন্নাই থেকে এবং মা মেরি (বিবাহ-পূর্ব বুসি) ব্যাঙ্গালোরের কর্ণাটকের অধিবাসী ছিলেন। তন্মধ্যে মেরি’র পরিবার খ্যাতনামা ক্রীড়া পরিবার হিসেবে পরিচিত। ২০০৯ সালে ফাইন্যান্স বিষয়ে বাণিজ্যে স্নাতকোত্তর ডিগ্রী লাভ করেন। এরপর সিডনি বিশ্ববিদ্যালয় থেকে আইনে স্নাতকধারী হন। ক্রিকেটকে অগ্রাধিকার দেয়ার পূর্বে গৃহনির্মাণ প্রতিষ্ঠানের প্রতিনিধি হিসেবে কাজ করেন। মিচেল নাম্নী এক তরুণীর সাথে বিবাহ-বন্ধনে আবদ্ধ হন তিনি। তাদের লাচলান ও সোফি নামে দুই সন্তান রয়েছে। এছাড়াও তিনি ফুটবল পছন্দ করেন ও লিভারপুলের সমর্থক।


title: স্টুয়ার্ট ক্লার্ক

text: সিডনি বিশ্ববিদ্যালয়ের পক্ষে প্রথম-স্তরের ক্রিকেটের মাধ্যমে ক্রিকেট খেলতে শুরু করেন। ৪ ফেব্রুয়ারি, ১৯৯৮ তারিখে নিউ সাউথ ওয়েলস ব্লুজের পক্ষে প্রথম-শ্রেণীর ক্রিকেটে তাসমানিয়ার বিপক্ষে সিডনি ক্রিকেট গ্রাউন্ডে অভিষেক ঘটে তার। কিন্তু অভিষেক মৌসুমটি তার সুখকর ছিল না। ৭৬.৭৫ গড়ে তিনি মাত্র ৪টি উইকেট পেয়েছিলেন। পরের ১৯৯৮-৯৯ মৌসুমে তাকে আরো বেগ পোহাতে হয়। ২২০.৫০ গড়ে পেয়েছেন মাত্র ২ উইকেট। ফলে প্রথম ৭টি প্রথম-শ্রেণীর খেলায় তার গড় ছিল ১২৪.৬৬। ফলে পরের দুই বছর প্রথম-শ্রেণীর ক্রিকেট খেলা থেকে নিজেকে বিরত রাখেন। ২০০০-০১ মৌসুমে দলে ফিরে আসেন ও ৩ খেলায় ২৫.৭৫ গড়ে ৮ উইকেট নেন। ২০০১-০২ মৌসুমে ৯ খেলায় ৪৫ উইকেট পান। ঐ মৌসুমে তিনি ৪বার ৫-উইকেট পান ও শীর্ষ উইকেট সংগ্রহকারীর তালিকায় মাইকেল কাসপ্রোভিচের পর দ্বিতীয় স্থান অধিকার করেন। এরফলে জাতীয় পর্যায়ে চুক্তিবদ্ধ হন।


title: স্টুয়ার্ট ক্লার্ক

text: ২০০৩-০৪ মৌসুমটি আঘাতপ্রাপ্তিতে কাটে। ২০০৫ সালে ইংল্যান্ডের কাউন্টি ক্রিকেটে মিডলসেক্সের সাথে খেলেন। পরবর্তীতে ২০০৭ সালে হ্যাম্পশায়ারের প্রতিনিধিত্ব করেন।


title: স্টুয়ার্ট ক্লার্ক

text: ২০০৫ সালের অ্যাশেজ সিরিজের ৪র্থ ও ৫ম টেস্টে যথাক্রমে গ্লেন ম্যাকগ্রা ও ব্রেট লি আহত হলে দলে তার অন্তর্ভুক্তি ঘটে। এ প্রসঙ্গে অস্ট্রেলীয় দল নির্বাচকমণ্ডলীর সভাপতি ট্রেভর হনস বলেন যে, ‘স্টুয়ার্টের বোলিং অনেকটাই ম্যাকগ্রা’র মতো। ইতোমধ্যেই তিনি ইংল্যান্ডে রয়েছেন ও ভাল ক্রীড়াশৈলী প্রদর্শন করেছেন। তাই আমরা আঘাতপ্রাপ্ত খেলোয়াড়দের সহায়তাকল্পে তাকে নির্বাচিত করেছি।’ ২০০৬-০৭ মৌসুমে অস্ট্রেলিয়া ক্রিকেট দলের সাথে স্থায়ীভাবে চুক্তিবদ্ধ হন।


title: স্টুয়ার্ট ক্লার্ক

text: অক্টোবর, ২০০৫ সালে আইসিসি বিশ্ব একাদশের বিপক্ষে অনুষ্ঠিত আইসিসি সুপার সিরিজে শন টেইটকে সহায়তার লক্ষ্যে খেলার জন্য দলে পুণরায় ডাক পান ও একদিনের আন্তর্জাতিকে অভিষিক্ত হন। কিন্তু ৫ অক্টোবর প্রথম খেলায় তিনি খেলতে পারেননি। পরবর্তীতে অবশ্য তিনি খেলেছেন। ২০০৫-০৬ মৌসুমের চ্যাপেল-হ্যাডলি সিরিজে নিউজিল্যান্ডের বিপক্ষে খেলেন। ২৩ ফেব্রুয়ারি, ২০০৭ তারিখে আঘাতপ্রাপ্ত ব্রেট লি’র পরিবর্তে ক্রিকেট বিশ্বকাপে স্থলাভিষিক্ত করা হয়।


title: সংশপ্তক (ধারাবাহিক নাটক)

text: সংশপ্তক বাংলাদেশ টেলিভিশনে সম্প্রচারিত একটি ধারাবাহিক নাটক। এটা শহীদুল্লাহ কায়সারের উপন্যাস সংশপ্তকের উপর ভিত্তি করে নির্মাণ করা হয়। ১৯৭১ সালে ধারাবাহিক নাটক হিসেবে এটির নির্মাণ শুরু হয়েছিল, কিন্তু চার পর্ব প্রচারের পর সেই বছর মার্চে মুক্তিযুদ্ধ শুরু হয়ে যাওয়ায় এর নির্মাণ ও সম্প্রচার বন্ধ হয়ে যায়। দীর্ঘ বিরতির পর ১৯৮৮ সালের এটির কাজ আবার শুরু হয়। কিন্তু একই বছর বাংলাদেশে ভয়াবহ বন্যা হওয়ার কারনে এর কাজ আবার বন্ধ হয়ে যায়। বন্যা শেষ হওয়ার পর নাটক তৈরির কাজ আবার শুরু হয়। উপন্যাস থেকে এটি নাট্যরূপ দেন ইমদাদুল হক মিলন। প্রথম কয়েক পর্বের পরিচালক ছিলেন যৌথভাবে আবদুল্লাহ আল মামুন এবং আল মনসুর। শেষের দিকের পর্বগুলো নির্মাণ করেন মোহাম্মদ আবু তাহের। আবহ সংগীত পরিচালনা করেন আনিসুর রহমান তনু।


title: সংশপ্তক (দ্ব্যর্থতা নিরসন)

text: "সংশপ্তক" নিচের বিষয়গুলিকে নির্দেশ করতে পারে:


title: যৌনকেশ আসক্তি

text: যৌনকেশ আসক্তি () পিউবফিলিয়া () হলো এমন মানসিক অবস্থা যেখানে যৌন আকর্ষনে কেশ এ যৌনতাসংশ্লিষ্ট আসক্তি আরোপ করা হয়। এক্ষেত্রে আসক্ত ব্যক্তি নিজের শরীরের এমনকি অন্য কোন ব্যক্তির শরীরের বিভিন্ন স্থান এর যৌনকেশ এর প্রতি আকর্ষনবোধ করে। এক্ষেত্রে সাধারণত যৌনকেশ দেখে অথবা ছুঁয়ে যৌনউত্তেজনা হয়। এই ধরণের আসক্তিতে আক্রান্ত ব্যক্তি ঘন অথবা পাতলা যৌনকেশ দেখে যৌনআনন্দ লাভ করে থাকে অথবা ভিন্ন ভিন্ন রঙ এর যেমন লাল, কালো অথবা বাদামী ইত্যাদি যৌনকেশ এর প্রতি আসক্ত থাকে। যদিও এটাকে একটি যৌনআসক্তি হিসাবে বিবেচনা করা হয়, কিছু ব্যক্তি এটাকে সৌন্দর্য হিসাবে এবং প্রাপ্তবয়স্ক পুরুষ ও নারীর বৈশিষ্ট্য হিসাবে বিবেচনা করে থাকে।


title: দীনেশচন্দ্র সরকার

text: দীনেশচন্দ্র সরকার (১৯০৭-১৯৮৫) ছিলেন একজন ভারতীয় ইতিহাসবেত্তা, প্রাচীন লিপি বিশারদ, মুদ্রা-বিশারদ ও লোকাঁচারবিদ যদি বাংলাদেশ ও ভারতে শিলালিপি নথিভুক্তিকরনের জন্য বিশেষভাবে পরিচিত। তিনি মূলত রাজবংশীয় ও রাজনৈতিক ইতিহাস বিষয়ক লিপি সংক্রান্ত উপাদানসমূহের পূর্ণগঠনের কাজ করলেও সামাজিক ও অর্থনৈতিক দিকটিও তার গবেষণাকর্মে ফুটিয়ে তুলেছিলেন। তিনি ভারতীয় সামন্ততন্ত্র ধারণার বিপক্ষে ছিলেন এবং এনিয়ে যুক্তিও উপস্থাপন করেছিলেন। তিনি মূলত ইংরেজিতে তার অধিকাংশ রচানা বা গবেষণাপত্র সমূহ প্রকাশ করলেও বাংলাতে তিনি সমান পারদর্শী ছিলেন। ১৯৭২ সালে এশিয়াটিক সোসাইটি, কলকাতা তাকে স্যার উইলিয়াম জোন্স মেমোরিয়াল প্লেক পদকে ভূষিত করে।


title: দীনেশচন্দ্র সরকার

text: দীনেশচন্দ্র সরকার এক আয়ুর্বেদিক চিকিৎসক পরিবারে ১৯০৭ সালের ৮ই জুন বর্তমান বাংলাদেশের ফরিদপুরের (তৎকালীন ব্রিটিশ ভারত) নিকটবর্তী কৃষ্ণনগর গ্রামে জন্মগ্রহণ করেন। সংস্কৃত বিষয়ে ১৯২৯ সালে তিনি সম্মানসহ স্নাতক ডিগ্রি লাভ করেন এবং ১৯৩১ সালে লিপি ও মুদ্রাতত্ত্বে বিশেষ দক্ষতাসহ প্রাচীন ভারতীয় ইতিহাস ও সংস্কৃতি বিষয়ে স্নাতকোত্তর পরীক্ষায় প্রথম শ্রেণিতে উত্তীর্ণ হন। ড. ভান্ডরকরের তত্ত্বাবধানে প্রেমচাঁদ রায়চাঁদ ছাত্র হিসেবে সফলভাবে গবেষণা সম্পন্ন করার জন্য ১৯৩৭ সালে তিনি মৌয়াত স্বর্ণপদক অর্জন করেন।


title: দীনেশচন্দ্র সরকার

text: দীনেশচন্দ্র সরকার ১৯৩৭ সালে কলকাতা বিশ্ববিদ্যালয়ে প্রাচীন ভারতীয় ইতিহাস ও সংস্কৃতি বিভাগে প্রভাষক হিসেবে যোগদান করেন ও ১৯৪৯ সাল পর্যন্ত সেখানেই অতিবাহিত করেন। পরবর্তিতে ভারতীয় প্রত্নতাত্ত্বিক জরিপ বিভাগে লিপি শাখায় যোগদান করে লিপিবিশেষজ্ঞ হিসেবে পদোন্নতি পান। তিনি পুনরায় ১৯৬২ সালে কলকাতা বিশ্ববিদ্যালয়ে একই বিভাগের কারমাইকেল অধ্যাপক হিসেবে যোগদান করেন। ১৯৭২ সালে তিনি অধ্যাপক হিসেবে অবসর গ্রহণ করেন।


title: হাসবারা

text:
হাসবারা ( "hasbará", "বর্ণনা করা") হলো ইসরাইল কর্তৃক পরিচালিত একটি প্রচারণা মাধ্যম। এর মাধ্যমে ইসরাইলের ইতিবাচক বিভিন্ন দিক নিয়ে প্রচারণা চালানো হয়। হাসবারা এই হিব্রু শব্দটির শাব্দিক অর্থ হলো, বর্ণনা করা। কিন্তু ইসরাইলি সরকার এবং সরকারের সমর্থকেরা এই শব্দটিকে ব্যবহার করে, ইসরাইল বিরোধী প্রচারমাধ্যমগুলোকে মোকাবেলা করার সরকারি নীতি ও পদ্ধতি বোঝানোর জন্য। হাসবারার শাব্দিক অর্থ বর্ণনা করা হলেও শব্দটি "প্রোপাগান্ডা চালানো"-এর অর্থেও ব্যবহার হয়।
হাসবারার আক্ষরিক অর্থ হলো, বর্ণনা করা, ব্যাখ্যা করা। তবে বর্তমানের শব্দটি যে অর্থে ব্যবহার হচ্ছে, তা নিয়ে বিতর্ক আছে। ইসরাইলি কূটনীতিক গিডন মেইর বলেন, ইংরেজি কিংবা অন্য কোন ভাষায় হাসবারা শব্দটির যথার্থ এবং সঠিক প্রতিশব্দ নেই। তিনি এটিকে "পাবলিক ডিপ্লোমেসি" দিয়ে ব্যাখ্যা করেন।


title: কেন্ডাল জনসন

text: কেন্ডাল এলিজাবেথ জনসন (জন্ম: এপি্রল ২৪, ১৯৯১) একজন আমেরিকান পেশাদার ফুটবল খেলোয়াড় (ডিফেন্ডার) । বর্তমানে তিনি অস্ট্রেলিয়ান ডব্লিউ-লীগ এ ওয়েস্টার্ন সিডনি ওয়ান্ডারার্স এর হয়ে খেলছেন।


title: সরকারি বরিশাল কলেজ

text: সরকারি বরিশাল কলেজ বাংলাদেশের বরিশাল শহরে অবস্থিত একটি শিক্ষাপ্রতিষ্ঠান। কলেজটি ১৯৬৩ সালে প্রতিষ্ঠিত হয়। এতে উচ্চ মাধ্যমিক, স্নাতক (পাস), স্নাতক (সম্মান) ও স্নাতকোত্তর বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত।


title: সরকারি বরিশাল কলেজ

text: সরকারী বরিশাল কলেজ তৎকালীন পাকিস্তান সরকারের সময় ২ সেপ্টেম্বর ১৯৬৩ সালে প্রতিষ্ঠিত হয়।


title: সরকারি বরিশাল কলেজ

text: বরিশাল কলেজ গ্রন্থাগারে বিভিন্ন বিভাগের তের হাজারের অধিক বই সংরক্ষিত রয়েছে।


title: অক্ষরধাম মন্দির জঙ্গিহানা

text: ২০০২ সালের ২৪ সেপ্টেম্বর ভারতের গুজরাত রাজ্যের রাজধানী গান্ধীনগরের অক্ষরধাম মন্দিরে একটি জঙ্গিহানার ঘটনা ঘটে। মুর্তাজা হাফিজ ইয়াসিন ও আশরাফ আলি মোহাম্মেদ ফারুক নামে দুই জঙ্গি স্বয়ংক্রিয় অস্ত্র ও হ্যান্ড গ্রেনেডের সাহায্যে এই হামলা চালিয়েছিল। এই জঙ্গিহানায় ৩৩ জন নিহত এবং ৮০ জন আহত হয়েছিলেন। জাতীয় নিরাপত্তা বাহিনী ঘটনাস্থলে এসে দুই জঙ্গিকে হত্যা করে। পরে গুজরাত পুলিশ আরও ছয় জন অভিযুক্তকে গ্রেফতার করে। ২০১৪ সালের মে মাসে ভারতের সুপ্রিম কোর্ট অবশ্য এই ছয় জন সন্দেহভাজনকে বেকসুর খালাস করে দেয়।


title: গ্যাভিন হ্যামিলটন

text: গ্যাভিন মার্ক হ্যামিল্টন (জন্ম: ১৬ সেপ্টেম্বর, ১৯৭৪) পশ্চিম লোথিয়ানের ব্রক্সবার্ন এলাকায় জন্মগ্রহণকারী সাবেক স্কটল্যান্ডীয় ক্রিকেটার। ইংল্যান্ড ক্রিকেট দলের পক্ষে টেস্ট ও স্কটল্যান্ডের পক্ষে একদিনের আন্তর্জাতিকে অংশ নিয়েছেন। এছাড়াও, গ্যাভিন হ্যামিল্টন স্কটল্যান্ডের অধিনায়কের দায়িত্ব পালন করেছেন। দলে তিনি মূলতঃ অল-রাউন্ডার ছিলেন। কাউন্টি ক্রিকেটে ইয়র্কশায়ার দলের প্রতিনিধিত্ব করেন।


title: গ্যাভিন হ্যামিলটন

text: ১৯৯৩ সালে প্রথম-শ্রেণীর ক্রিকেটে অভিষেক ঘটে তার। স্কটল্যান্ডের বার্ষিক খেলা হিসেবে আয়ারল্যান্ডের বিপক্ষে অনুষ্ঠিত প্রথম ইনিংসেই ৫/৬৫ লাভ করেন। ঐ বছরেই ইয়র্কশায়ারের দ্বিতীয় একাদশের পক্ষে কয়েকটি খেলায় অংশ নেন। পরে ১৯৯৪ সালে কাউন্টির প্রথম একাদশে তার অভিষেক হয়। কিন্তু দলে সাফল্যলাভের জন্য তাকে কয়েক বছর অপেক্ষা করতে হয়। ১৯৯৮ সালে দলের অন্যতম সদস্যের মর্যাদা পান তিনি। ঐ গ্রীষ্মে ২০.৫৪ গড়ে ৫৯টি প্রথম-শ্রেণীর উইকেট লাভ করেন। পাশাপাশি ছয়টি অর্ধ-শতক করেন। এছাড়াও, ৩৪টি একদিনের খেলায় ১৮.৯৪ গড়ে উইকেট নেন।


title: গ্যাভিন হ্যামিলটন

text: ১৯৯৯ সালের ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ইংল্যান্ড দলে অংশগ্রহণের সমূহ সম্ভাবনা না থাকায় দলে শেষ মুহুর্তে তাকে অন্তর্ভুক্ত করা হয়। ৫টি একদিনের আন্তর্জাতিকে সর্বমোট ২১৭ রান সংগ্রহ করেন। বিশ্বকাপে স্কটল্যান্ড দলে থাকা অবস্থায় ইংল্যান্ডের দলনির্বাচকমণ্ডলী তার প্রতি দৃষ্টিপাত করে। ফলে, ১৯৯৯-২০০০ মৌসুমে দক্ষিণ আফ্রিকা সফরে ইংল্যান্ড দলে তার অন্তর্ভুক্তি ঘটে। জোহানেসবার্গে অনুষ্ঠিত প্রথম টেস্টে দক্ষিণ আফ্রিকার বিপক্ষে তার টেস্ট অভিষেক ঘটে। খেলায় তিনি উভয় ইনিংসেই শূন্য রান পান ও ৬৩ রানে কোন উইকেট পাননি। এছাড়াও কোন ক্যাচও পাননি। ঐ টেস্টে ইংল্যান্ড দল ইনিংসের ব্যবধানে পরাজিত হয়। ফলে দ্বিতীয় টেস্ট থেকে বাদ পড়েন ও আর কখনো তিনি ইংল্যান্ড দলে ডাক পাননি।


title: গ্যাভিন হ্যামিলটন

text: ২০০৮ সালে আয়ারল্যান্ডের বিপক্ষে তিনি তার প্রথম সেঞ্চুরি করেন। ২০০৯ সালে বিশ্বকাপ বাছাইপর্বে স্কটল্যান্ডের দূর্বল খেলা প্রদর্শনের প্রেক্ষিতে অধিনায়ক হিসেবে রায়ান ওয়াটসনের পদত্যাগ করলে স্কটল্যান্ড দলের অধিনায়কের দায়িত্ব পান তিনি। জুলাই, ২০০৯ সালে স্কটিশ অধিনায়ক হিসেবে প্রথম খেলায় কানাডার বিপক্ষে মাঠে নামেন। ঐ খেলায় তিনি তার দ্বিতীয় সেঞ্চুরি করেন। তা স্বত্ত্বেও তার দল পরাজিত হয়। পরের দিনই তিনি অর্ধ-শতক করেন ও স্কটল্যান্ডের জয়ে ভূমিকা রাখেন। এরফলে সিরিজটি ১-১ ব্যবধানে ড্র হয়।


title: গ্যাভিন হ্যামিলটন

text: আগস্ট, ২০১০ সালে অবসর গ্রহণ করেন। এরপর ব্রাডফোর্ড ক্রিকেট লীগে ইস্ট বিয়ার্লি সিসি দলের পক্ষে উদ্বোধনী ব্যাটসম্যান ও শৌখিন ক্রিকেটার হিসেবে অংশগ্রহণ করছেন।


title: তাইফা

text: তাইফা ( "ṭā'ifa" থেকে, বহুবচন طوائف "ṭawā'if") দ্বারা মুসলিম শাসিত স্পেনের স্বাধীন রাজ্যসমূহ বোঝানো হয়। এগুলো ছিল বিভিন্ন ছোট রাজ্য। ১০৩১ সালে কর্ডো‌বার উমাইয়া খিলাফতের পতনের পর এসব রাজ্যের উদ্ভব হয়।


title: তাইফা

text: ১১শ শতাব্দীতে প্রথম ক্রুসেড শুরু হওয়ার পর জেরুজালেম অঞ্চল খ্রিষ্টানদের হস্তগত হয়। এসময় ইবেরিয়ান উপদ্বীপের উত্তরের খ্রিষ্টানরা মুসলিম অঞ্চল দখল শুরু করে। কর্ডো‌বা খিলাফত ইউরোপের সবচেয়ে ধনী ও শক্তিশালী রাষ্ট্র হলেও তাতে গৃহযুদ্ধ দেখা দেয় যা ফিতনা বলে পরিচিত। ফলাফল হিসেবে খিলাফত ভেঙে গিয়ে তাইফা নামক শত্রুভাবাপন্ন বিভিন্ন ক্ষুদ্র আমিরাত সৃষ্টি হয়।


title: তাইফা

text: তবে এই রাজনৈতিক বিভক্তির ফলে সাংস্কৃতিক ক্ষেত্রে অবনতি ঘটেনি। বুদ্ধিবৃত্তিক কর্মকাণ্ড এসব তাইফায় চালু ছিল।


title: তাইফা

text: ১১শ ও মধ্য ১২শ শতাব্দীতে তাইফার সমৃদ্ধির সময় আমিরদের মধ্যে প্রতিযোগীতা দেখা দেয়। এতে সামরিক ছাড়া সাংস্কৃতিক কারণও ছিল। বিখ্যাত কবি ও কারিগরদেরকে তারা নিজস্ব কাজে নিয়োজিত করতে সচেষ্ট ছিলেন।


title: তাইফা

text: খিলাফতের শক্তিশালী অবস্থায় উত্তরের খ্রিষ্টান রাজ্যগুলো খলিফাকে কর প্রদান করত। খিলাফতের ভাঙনের পর উদ্ভূত ক্ষুদ্র রাজ্যগুলো তাদের খ্রিষ্টান প্রতিপক্ষের তুলনায় দুর্বল হয়ে পড়ে।


title: তাইফা

text: সামরিক দুর্বলতার কারণে খ্রিষ্টানদের সাথে লড়াইয়ের জন্য তাইফার শাসকরা উত্তর আফ্রিকান যোদ্ধাদেরকে দুইবার আমন্ত্রণ জানান। ১০৮৫ সালে টলেটোর পতনের পর আলমোরাভিদের এবং ১১৪৭ সালে লিসবনের পতনের পর আলমোহাদদের আমন্ত্রণ জানানো হয়েছিল। তাদের যোদ্ধারা তাইফা আমিরদের সাহায্য করা ছাড়াও তাদের ভূখন্ডগুলো উত্তর আফ্রিকান সাম্রাজ্যের অংশ করে নেয়।


title: তাইফা

text: পার্শ্ববর্তী খ্রিষ্টান ও মুসলিম প্রতিবেশি রাজ্যের সাথে লড়াইয়ের জন্য তাইফাগুলো খ্রিষ্টান ভাড়াটে সৈনিকদের নিয়োগ করত। সেভিল ছিল আলমোরাভি আক্রমণের পূর্বে সবচেয়ে গতিশীল তাইফা। জারাগোজাও খুব শক্তিশালী ও ধনী তাইফা ছিল। জারাগোজা, টলেডো ও বাডাজোজ ছিল প্রাক্তন খিলাফতের সীমান্তবর্তী সামরিক জেলা।


title: বরিশাল মডেল স্কুল অ্যান্ড কলেজ

text: বরিশাল মডেল স্কুল অ্যান্ড কলেজ বাংলাদেশের বরিশাল শহরে অবস্থিত একটি সরকারি শিক্ষা প্রতিষ্ঠান। ২০০৭ সালে এটি প্রতিষ্ঠিত হয়। এখানে মাধ্যমিক ও উচ্চমাধ্যমিক ছাত্রছাত্রীদের পাঠদান করে থাকে।


title: বরিশাল মডেল স্কুল অ্যান্ড কলেজ

text: বাংলাদেশ শিক্ষা মন্ত্রণালয় এর অধীনে ১১৪ টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।


title: বরিশাল মডেল স্কুল অ্যান্ড কলেজ

text: ২০০৭ সালে বরিশাল শহরের রাজাবাহাদুর সড়কের পাশে ১.৮০ একরের উপরে বরিশাল মডেল স্কুল অ্যান্ড কলেজ প্রতিষ্ঠিত হয়। প্রফেসর নুরুল আমিন ১৫ এপ্রিল ২০০৭ এ প্রতিষ্ঠানটির প্রথম অধ্যক্ষ হিসেবে যোগদান করেন। পর্যায়ক্রমে শিক্ষক ও কর্মচারীদের নিয়োগ দেয়া হয় ও ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়।


title: বরিশাল মডেল স্কুল অ্যান্ড কলেজ

text: বরিশাল মডেল স্কুল অ্যান্ড কলেজ এর একাডেমিক ভবনটি পাঁচ তলা। এতে ৭৫টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান রয়েছে। ভবনটির উত্তর ও দক্ষিণে দুটি পৃথক প্রবেশ পথ রয়েছে। এর সামনের দিকে ঐতিহ্যবাহী বেলস পার্ক উদ্যান বিস্তৃত।


title: বরিশাল মডেল স্কুল অ্যান্ড কলেজ

text: এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।


title: পারফেট্টি ভ্যান মেলে

text: পারফেট্টি ভ্যান মেলে () একটি ইতালিয় বেসরকারি মালিকানাধীন বহুজাতিক কনফেকশনারি এবং গাম প্রস্তুতকারী প্রতিষ্ঠান। সমগ্র বিশ্বে ৪২ টি অপারেটিং কোম্পানি ১৫০ টি দেশে এই কোম্পানির কার্যাক্রম পরিচালিত হয়। এই কোম্পানির বর্তমান কারখানার সংখ্যা ৩২ টি। মূলত ক্যান্ডি ও চুইংগাম প্রস্তুত কারক এই প্রতিষ্ঠানটির ২০১৪ সালের বিক্রয়ের পরিমাণ ছিল প্রায় ২৪৪৪ মিলিয়ন ইউরো। পারফেট্টি ভ্যান মেলের প্রধান তিনটি গ্লোবাল ব্র্যান্ড হলো, "এলপেনলিবে", "মেন্টোস" এবং "চুপাচুপস"। আঞ্চলিক ব্র্যান্ড গুলোর মধ্যে অন্যতম, "এয়ার হেড", "সেন্টার ফ্রুট", "বিগ বাবল", "গোলিয়া", "স্মিন্ট", "হ্যাপিডেন্ট"।


title: পারফেট্টি ভ্যান মেলে

text: ২০০১ সালে পারফেট্টি, ভ্যান মেলে এস পি এ কে অধিগ্রহণ করে। সেই সাথে পৃথিবীর তৃতীয় বৃহত্তম সুগার কনফেকশনারি প্রস্তুতকারক কোম্পানিতে পরিনত হয়। ২০০৬ সালে পারফেট্টি ভ্যান মেলে বিশ্ববিখ্যাত স্প্যানিশ ব্র্যান্ড চুপাচুপস কিনে নেয়।


title: পারফেট্টি ভ্যান মেলে

text: নেদারল্যান্ডসে ১৯০০ সালে আইজাক ভ্যানমেলে তার পিতামহের প্রতিষ্ঠিত ৬০ বছরের পুরানো একটি বেকারি প্রতিষ্ঠানকে কনফেকশানরি ব্যাবসায় রূপান্তরিত করেন। ১৯৩২ সলে প্রতিষ্ঠানটির তৎকালীন স্বত্তাধিকারী দুই ভাই মাইকেল ও পিয়ারে ভ্যান মেলে পোল্যান্ড ভ্রমণ করেন। সেখান থেকে তারা ফ্রুট চিউ ক্যান্ডি তৈরি করার কৌশল শিখে আসেন। ফিরে এসে নিজেদের কারখানায় তৈরি করেন সেই ক্যন্ডি, নাম দেন "ফ্রুটেলা"। এই একই রেসিপিতে তারা পরবর্তিতে তৈরি করেন বর্তমান "মেন্টস" ব্যান্ড। ১৯৪৬ সালে এ্যাম্ব্রোজিও ও এজিডিও পারফেট্টি দুই ভাই ইতালির মিলান শহরের অদূরে ল্যনিৃয়েট শহরে প্রতিষ্ঠা করেন মিষ্টি তৈরির ছোট একটি দোকান। তখন এর নাম ছিল "ডলিসিফিসিও লাম্বারডো"। পরবর্তীতে ১৯৭০ সালে নাম পরিবর্তন করে রাখা হয় "পারফেট্টি"।


title: পারফেট্টি ভ্যান মেলে

text: ১৯৪০ থেকে ১৯৪৫ সালে দ্বিতীয় বিশ্বযুদ্ধের সময় নেদারল্যান্ডসে ভ্যান মেলের কারখানা সম্পূর্ণ রূপে ধ্বংস প্রাপ্ত হয় এবং কোম্পানিকে বাধ্য করা হয় কারখানা রটরডামে স্থানন্তর করতে। অন্যদিকে বার্সেলোনা শহরে এরিক বারনেট একটি মিষ্টির দোকান চালু করেন। পারিবারিক ভাবে তারা বহুদিন ধরে এই ব্যবসার সাথে জড়িত ছিলেন। ১৯৫০ সালের দিকে এরিক বারনেটের পিতামহের একটি মিষ্টির দোকান ছিল। অন্যদিকে পারফেট্টি ইতালিতে পঞ্চাশের দশকে চুইংগামের ব্যবসা শুরু করে। তাদের প্রস্তুতকৃত প্রথম চুইংগামটির নাম ছিল "ব্রুকলিন"। চুইংগামের ব্যবসা তখন খুব ভাল থাকায়, পারফেট্টি ১৯৬৮ সালে প্রতিষ্ঠা করে একটি গামবেজ কম্পানি (গামবেজ - চুইংগামের প্রধান কাঁচামাল), যা চুইং গামের একটি প্রধান কাঁচামাল গাম বেজ তৈরি করত।


title: পারফেট্টি ভ্যান মেলে

text: ১৯৬৯ সালে চুপাচুপসের লোগোটি ছিল বিশ্ববিখ্যাত চিত্রকর সালভাদর দালির আঁকা।


title: পারফেট্টি ভ্যান মেলে

text: পারফেট্টি ভ্যান মেলে বাংলাদেশে তাদের উৎপাদন ও বিপণন শুরু করে ২০০৪ সালে। এর পাঁচ বছর পর ২০০৯ সালে, গাজীপুর জেলার শ্রীপুর থানায় নিজস্ব কারখানা চালু করে। পারফেট্টি ভ্যান মেলে বাংলাদেশের নিউজলেটারের নাম ‘টক ঝাল মিষ্টি’।


title: বৌদ্ধধর্মের সময়রেখা

text: বৌদ্ধধর্মের সময়রেখা উল্ল্যেখের মূল উদ্দেশ্য হলো গৌতম বুদ্ধের জন্ম থেকে বর্তমান সময় পর্যন্ত বৌদ্ধধর্মের একটি বিশদ বিবরণ দেয়া।


title: বৌদ্ধধর্মের সময়রেখা

text: গৌতম-এর জন্ম ও মৃত্যুর তারিখ সম্পর্কে নিশ্চিতভাবে কিছু জানা যায় না। তবে ২০-শতকের প্রথম দিককার অধিকাংশ ঐতিহাসিকই মনে করেন যে তার জীবনকাল খ্রিষ্টপূর্ব ৫৬৩ থেকে ৪৮৩ পর্যন্ত বিস্তৃত। ১৯৮৮ সালে তাঁর জন্ম ও মৃত্যু সম্পর্কিত একটি সিম্পোজিয়ামে উপস্থিত সংখ্যাগরিষ্ঠরাই তার মৃত্যুর সাল আরও সাম্প্রতিককালে খ্রিষ্টপূর্ব ৪১১ থেকে ৪০০-এর মধ্যে উল্লেখ করেছেন, যেখানে খ্রিষ্টপূর্ব ৪০০ অব্দের ২০ বছরের মধ্যে বুদ্ধের মৃত্যু ঘটেছিলো বলে মতামত দেয়া হয়। তবে, এই বিকল্প কালপঞ্জি, এখনো সব ঐতিহাসিক দ্বারা গৃহীত হয়নি।.


title: বৌদ্ধধর্মের সময়রেখা

text: বুদ্ধের মৃত্যুর পর তিন মাস প্রথম বৌদ্ধ কাউন্সিল অনুষ্ঠিত হয়।


title: বরিশাল পলিটেকনিক ইনস্টিটিউট

text: বরিশাল পলিটেকনিক ইনস্টিটিউট বাংলাদেশের অন্যতম পুরাতন ও বৃহত্তম সরকারি বহুমুখী কারিগরি শিক্ষা প্রতিষ্ঠান। এটি বরিশাল শহরের আলেকান্দা - পলিটেকনিক রোডে অবস্থিত। ১৯৬২ সালে এই পলিটেকনিক ইন্সটিটিউটটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ডের অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।


title: বরিশাল পলিটেকনিক ইনস্টিটিউট

text: বাংলাদেশে প্রযুক্তি জ্ঞান সম্পন্ন দক্ষ মানবসম্পদ গড়ার প্রত্যয়ে ১৯৬২ সালে ফোর্ড ফাউন্ডেশনের উদ্যোগে তৎকালীন পূর্ব-পাকিস্তান সরকার ৫টি পলিটেকনিক ইনস্টিটিউট প্রতিষ্ঠা করে। এর মধ্যে বরিশাল পলিটেকনিক ইনস্টিটিউট অন্যতম। অন্য চারটি পলিটেকনিক ইন্সটিটিউট সিলেট, রংপুর, বগুড়া ও পাবনায় প্রতিষ্ঠিত হয়। তখন তড়িৎ প্রকৌশল, পুরকৌশল ও শক্তি প্রকৌশল - এ তিনটি প্রযুক্তি অনুষদে শিক্ষার্থী ভর্তির মাধ্যমে বরিশাল পলিটেকনিক ইনস্টিটিউট এর যাত্রা শুরু হয়। পরবর্তীতে আরও ৪টি প্রযুক্তি অনুষদ চালু করে। এগুলো যথাক্রমে কম্পিউটার প্রকৌশল, ইলেকট্রনিক্স, মেকানিক্যাল এবং ইলেক্ট্রোমেডিকেল প্রকৌশল।


title: বরিশাল পলিটেকনিক ইনস্টিটিউট

text:
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়। #_____ছাত্রাবাস
দুটি ছাএবাস এবং একটি ছাত্রীনিবাস আছে।


title: জিও ফিল্মস

text: জিও ফিল্মস হল করাচিতে অবস্থিত পাকিস্তান-ভিত্তিক জিও টেলিভিশন নেটওয়ার্ক মালিকানাধীন একটি চলচ্চিত্র পরিবেশক কোম্পানী। জিও ফিল্মস সমস্ত পাকিস্তান জুড়ে হলিউড, বলিউড এবং ললিউড চলচ্চিত্রসমূহ পরিবেশন করে থাকে।


title: জিও ফিল্মস

text: পাকিস্তানের জিও ফিল্মস কর্তৃক পরিবেশনকৃত চলচ্চিত্রের সম্পূর্ণ তালিকা:


title: ব্রাহ্মী লিপি পরিবার

text: ব্রাহ্মী লিপি পরিবার হল কয়েকটি লিখন পদ্ধতির সমষ্টি, যেগুলি প্রাচীন ব্রাহ্মী লিপি থেকে উদ্ভূত হয়েছে। এগুলির প্রত্যেকটিই শব্দীয় বর্ণমালা লিপি। সমগ্র দক্ষিণ এশিয়া (পাকিস্তান ও আফগানিস্তান বাদে), দক্ষিণ-পূর্ব এশিয়া এবং মধ্য ও পূর্ব এশিয়ার কিছু অংশে এই লিপিগুলি প্রচলিত। এদের প্রত্যেকেই  প্রাচীন ভারতের ব্রাহ্মী লিপি থেকে সৃষ্ট হয়েছে। এই লিপিমালাগুলি কতকগুলি ভাষা-পরিবারের অন্তর্ভুক্ত ভাষায় ব্যবহৃত হয়। যথা – ইন্দো-ইওরোপীয়, দ্রাবিড়ীয়, তিব্বতি-বর্মী, মঙ্গোলীয়, অস্ট্রো-এশিয়াটিক, অস্ট্রোনেশীয় প্রভৃতি। এই লিপিগুলি জাপানের ‘কানা’ লিপির আভিধানিক বর্ণানুক্রমেরও উৎস হিসেবে পরিচিত।


title: ব্রাহ্মী লিপি পরিবার

text: পূর্বেই বলা হয়েছে, এই পরিবারের লিপিগুলি প্রাচীন ব্রাহ্মী লিপির বংশধর। মৌর্য সম্রাট অশোকের রাজত্বকালে (খ্রিস্টপূর্ব ৩ শতক) ব্রাহ্মী লিপির প্রকৃষ্ট ব্যবহার পরিলক্ষিত হয়, যা ঐ সময় রাজ্যের শাসন সংক্রান্ত নিয়ম-নির্দেশ লিপিবদ্ধ করতে ব্যবহৃত হত। অশোকের স্তম্ভ লেখমালাগুলিতে ব্রাহ্মী লিপির প্রকৃষ্ট নিদর্শন পাওয়া গিয়েছে। ব্রাহ্মীর সর্বাপেক্ষা নির্ভরযোগ্য উদাহরণটি হল খ্রিস্টপূর্ব ৪ শতকে লিখিত একটি স্তম্ভলিপি। উত্তর ভারতীয় ব্রাহ্মী থেকে গুপ্ত যুগে ‘গুপ্ত লিপি’র উদ্ভব হয়েছিল, যেটি মধ্যযুগে আরও নানা শাখায় বিভক্ত হয়ে ছড়িয়ে পড়ে, এদের মধ্যে উল্লেখযোগ্য হল – সিদ্ধং, শারদা ও নাগরী লিপি।


title: ব্রাহ্মী লিপি পরিবার

text: ‘সিদ্ধং’ লিপি বৌদ্ধধর্মের বিকাশে গুরুত্বপূর্ণ ভূমিকা গ্রহণ করেছিল, প্রচুর বৌদ্ধ ‘সূত্র’ এর মাধ্যমেই লিখিত হয়। সিদ্ধং হস্তলিপি বর্তমানে  নিজস্ব অস্তিত্ব বজায় রেখেছে জাপানে। সম্ভবত বৌদ্ধধর্মের প্রচারকার্যের ফলেই জাপানের কানা বর্ণানুক্রম সৃষ্ট হয়েছে সিদ্ধং লিপি থেকেই।


title: ব্রাহ্মী লিপি পরিবার

text: দক্ষিণ ভারতীয় ব্রাহ্মীর মধ্যে প্রাচীন কন্নড়, পল্লব ও ভাট্টেলুত্তু লিপিই অধিক প্রসিদ্ধ। এই লিপিগুলি দক্ষিণ ও দক্ষিণতর এশিয়ায় নানা বিভাগে বিভক্ত হয়ে পড়ে।


title: ব্রাহ্মী লিপি পরিবার

text: ভাট্টিপ্রোলু খ্রিস্টপূর্ব ৩য় শতকে বৌদ্ধধর্মের প্রাণকেন্দ্রে পরিণত হয়, এবং এই স্থান থেকেই পূর্ব এশিয়ায় বৌদ্ধধর্ম প্রচারিত হয়। প্রসঙ্গত উল্লেখ্য, বর্তমানে তেলুগু লিপি এই ভাট্টিপ্রোলু বা কন্নড়-তেলুগু লিপি থেকেই উদ্ভূত হয়েছে।


title: ব্রাহ্মী লিপি পরিবার

text: প্রথমাবস্থায়, তামিল ব্রাহ্মী লিপিগুলি ধীরে ধীরে ঈষৎ পরিবর্তিত হতে থাকে, এই কারণেই বর্তমান তামিল লিপিটি অন্যান্য ভারতীয় লিপিগুলির থেকে ভিন্ন, এই লিপির বর্ণমালায় তুলনামূলকভাবে বর্ণসংখ্যা কম, এতে মহাপ্রাণ ও সঘোষ বর্ণগুলি পৃথকভাবে স্থান পায়নি।


title: ব্রাহ্মী লিপি পরিবার

text: এই লিপিগুলির প্রত্যেকটির মধ্যেই কিছু সাধারণ বৈশিষ্ট্য দেখা যায়, যদিও কিছু কিছু ক্ষেত্রে ব্যতিক্রমও থাকতে পারে। যথা:


title: ব্রাহ্মী লিপি পরিবার

text:
নীচে ব্রাহ্মী লিপিজাত লিখন পদ্ধতিগুলির বর্ণমালার তুলনামূলক ছক দেওয়া হল, যার একই কলামে থাকা বর্ণগুলি ব্রাহ্মীর মূল একই বর্ণ থেকে সৃষ্ট হয়েছে। যথাক্রমে:
বর্ণগুলির ইংরেজি লিপ্যন্তর ISO 15919 এর মাধ্যমে করা হয়েছে।


title: ব্রাহ্মী লিপি পরিবার

text: তামিল: পল্লব গ্রন্থ বর্ণগুলি খাঁটি তামিলে ব্যবহৃত হয় না , কিন্তু বিদেশি শব্দগুলি লিখতে ব্যবহৃত হয়।


title: ব্রাহ্মী লিপি পরিবার

text: ব্রাহ্মী থেকে উৎপন্ন লিপিসমূহ।


title: ব্রাহ্মী লিপি পরিবার

text: ব্রাহ্মীর সর্বাপেক্ষা প্রাচীন লেখমালাটি খ্রিস্টপূর্ব ৩য় শতাব্দি পর্যন্ত নিজস্ব সত্তা বজায় রেখেছিল, এর পর থেকে এই লিপি আঞ্চলিক ভাবে নানা সংস্করণে বিভক্ত হয়ে পড়ে। ব্রাহ্মীর এই প্রক্রিয়াকরণ ৫ম শতাব্দিতে বিস্তৃত আকার ধারণ করে, তারপর মধ্য যুগে এর থেকে আরও নানা লিপির উৎপত্তি ঘটে। মূলত স্পষ্ট প্রভেদ পরিলক্ষিত হয় উত্তর ও দক্ষিণ ব্রাহ্মীর মধ্যে। উত্তরে গুপ্ত লিপির প্রভার ছিল সর্বাধিক এবং দক্ষিণে গ্রন্থ লিপি হিন্দু ধর্মের প্রসারের জন্য সমগ্র দক্ষিণ-পূর্ব এশিয়ায় ছড়িয়ে পড়ে।


title: বরিশাল ল' কলেজ

text: বরিশাল ল' কলেজ বা বরিশাল আইন কলেজ বাংলাদেশের একটি আইনি শিক্ষা প্রতিষ্ঠান। ১৯৬৩ সালে কলেজটি প্রতিষ্ঠিত হয়। এটি বরিশাল শহরের হাসপাতাল রোডে অবস্থিত। কলেজটি বাংলাদেশের জাতীয় বিশ্ববিদ্যালয় অধিভুক্ত ও এর অধীনে দুই বছর মেয়াদী কোর্সে এলএলবি ডিগ্রি প্রদান করে থাকে।


title: ইবনে আবি ইসহাক

text: আবদুল্লাহ ইবনে আবি ইসহাক আল হাদরামি (Arabic, عبد الله بن أبي اسحاق الحضرمي), (মৃত্যু ৭৩৫ খ্রিষ্টাব্দ / ১১৭ হিজরি) আরবি ভাষার প্রথম ব্যাকরণবিদ হিসেবে বিবেচিত হন। তিনি একটি ব্যাকরণ সংকলন করেন যাতে বিশুদ্ধ বলে পরিচিত বেদুইন আরবির উল্লেখ ছিল। আরবিতে ভাষাতাত্ত্বিক তুলনা ব্যবহারের ক্ষেত্রে তাকে প্রথম বলে বিবেচনা করা হয়।


title: ইবনে আবি ইসহাক

text: ইবনে আবি ইসহাকের দুইজন ছাত্র ছিলেন হারুন ইবনে মুসা ও আবু আমর ইবনুল আলা। তার ছাত্র আল সাকাফি ও আল আলার ব্যাকরণের ক্ষেত্রে মতপার্থক্য আরবি ব্যাকরণের কুফা ও বসরা শাখার মূল ধরা হয়। বলা হয় যে ইবনে আবি ইসহাক সাধারণ ভাষ্যের চেয়ে ব্যাকরণের নিয়মের ক্ষেত্রে বেশি দক্ষ ছিলেন।


title: ইবনে আবি ইসহাক

text: পরবর্তী সময়ের ব্যাকরণবিদদের উপর ইবনে আবি ইসহাকের প্রভাব রয়েছে। সিবাওয়েহ তার আরবি ব্যাকরণে সাতবার ইবনে আবি ইসহাককে কর্তৃপক্ষ হিসেবে উল্লেখ করেছেন।


title: খোদা হাফেজ

text: খোদা হাফেজ (Persian: , Devanāgarī: ख़ुदा हाफ़िज़, Kurdish: ) ফারসি ভাষার একটি বিদায় সম্ভাষণ। এটি ইরান, আফগানিস্তান, পাকিস্তান, ভারত, বাংলাদেশ প্রভৃতি অঞ্চলে ব্যবহৃত হয়।


title: খোদা হাফেজ

text: আক্ষরিক অনুবাদের খোদা হাফেজের অর্থ দাঁড়ায় “আল্লাহ তোমার অভিভাবক হোক”। এই সম্ভাষণটি ফারসি থেকে কুর্দি, সিন্ধি, উর্দু, হিন্দি ও বাংলা ভাষায় প্রবেশ করেছে। এছাড়া খোদা হাফেজের অর্থ "আল্লাহ তোমার নিরাপত্তাকারী হোক" এমন হয়।


title: জিন্দাবাদ

text: জিন্দাবাদ () একটি ফারসি শব্দ। ব্যক্তি, আদর্শ বা রাষ্ট্রের দীর্ঘজীবীতা কামনার ক্ষেত্রে স্লোগানে এই শব্দ ব্যবহার হয়। এর ব্যবহার মূলত রাজনৈতিক। নামের পরে জিন্দাবাদ ব্যবহার করে সে নামের ব্যক্তি, আদর্শ বা রাষ্ট্রের দীর্ঘজীবন কামনা করা হয়।


title: উইজডেন ট্রফি

text: উইজডেন ট্রফি ইংল্যান্ড এবং ওয়েস্ট ইন্ডিজের মধ্যকার টেস্ট সিরিজ জয়ী দলকে প্রদান করা হয়। ১৯৬৩ সালে উইজডেন ক্রিকেটার্স অ্যালমেনাকের শতবর্ষ পূর্তি উপলক্ষে প্রথমবারের মতো এ ট্রফির প্রবর্তন ঘটানো হয়। সিরিজটি আন্তর্জাতিক ক্রিকেট কাউন্সিলের ভবিষ্যৎ সফর পরিকল্পনার অংশ হিসেবে অনুষ্ঠিত হয়। ফলে, এ সফরের সময়সীমা ভিন্নতর হয়ে থাকে। কোন কারণে সিরিজ ড্র হলে ট্রফি দখলকারী দলের কাছেই এটি রাখা হয়।


title: উইজডেন ট্রফি

text: ইংল্যান্ড ট্রফিটির বর্তমান ধারক। ২০১৫ সালে ১-১ ব্যবধানে সিরিজ ড্র হবার ফলে ২০১২ সালে সফরকারী ওয়েস্ট ইন্ডিজের বিপক্ষে উইজডেন ট্রফি জয় করায় তা অদ্যাবধি নিজেদের অনুকূলে রাখে।


title: উইজডেন ট্রফি

text: বিখ্যাত ক্রিকেট পুস্তক প্রকাশনা সংস্থা উইজডেনের নাম অনুসারে এ ট্রফির নামকরণ হয়েছে। মেরিলেবোন ক্রিকেট ক্লাব (এমসিসি) এবং ওয়েস্ট ইন্ডিজ ক্রিকেট বোর্ডের (ডব্লিউআইসিবি) অনুমোদনক্রমে জন উইজডেন এন্ড কোং কর্তৃক উইজডেন ট্রফি প্রদান করা হয়। বিজয়ের প্রতীক হিসেবে বিজয়ী দলকে উইজডেন ট্রফি প্রদান করলেও পরবর্তীতে লর্ডসের এমসিসি যাদুঘরে তা ফেরৎ পাঠানো হয়। ২০০০ সাল থেকে উইজডেন ট্রফি সিরিজের পাশাপাশি সর্বোচ্চ উইকেট লাভকারী বোলারকে ম্যালকম মার্শাল স্মারক ট্রফি প্রদান করা হচ্ছে।


title: উইজডেন ট্রফি

text: দ্য অ্যাশেজ সিরিজের অনুকরণে এমসিসি ও ডব্লিউআইসিবি’র অনুমোদনক্রমে জন উইজডেন এন্ড কোং প্রথমবারের মতো উইজডেন ট্রফি প্রচলন ঘটায়। ট্রফির উচ্চতা প্রায় ৩০ সেন্টিমিটার। মাঝখানে জন উইজডেনের প্রতিকৃতি রয়েছে।


title: উইজডেন ট্রফি

text: ট্রফির ফলকে ‘১৯৬৩ সালে ইংল্যান্ড এবং ওয়েস্ট ইন্ডিজের মধ্যকার টেস্ট সিরিজসহ পরবর্তী টেস্ট সিরিজের জন্য প্রদান করা হবে। উইজডেন ক্রিকেটার্স অ্যালমেনাকের ১০০তম বার্ষিকী উপলক্ষে উইজডেন কর্তৃক এ ট্রফি প্রদান করা হচ্ছে’।


title: উইজডেন ট্রফি

text: ওয়েস্ট ইন্ডিয়ান বোলার ম্যালকম মার্শালের নামানুসারে এ নামকরণ হয়েছে। ২০০০ সাল থেকে সিরিজের শীর্ষস্থানীয় বোলারকে এ ট্রফি প্রদান করা হচ্ছে। এছাড়াও ঐ খেলোয়াড় £১,৩৬০ পাউন্ড-স্টার্লিং লাভ করবেন। কিন্তু বোলার যদি ১৯৮৮ সালে মার্শালের গড়া ৩৫ উইকেটের রেকর্ড ভঙ্গ করতে পারেন তাহলে তিনি £৩৪,০০০ পাউন্ড-স্টার্লিং পাবেন। নীচের তালিকায় ট্রফি লাভকারী বোলারদের তালিকা দেখানো হয়েছে।


title: উইজডেন ট্রফি

text: ইংল্যান্ড সফরে ওয়েস্ট ইন্ডিজ দল সিরিজে অন্যতম জনপ্রিয় সফরকারী দলের তালিকায় নিজেদের স্থান করে নেয়। ওল্ড ট্রাফোর্ডে অনুষ্ঠিত টেস্টে ল্যান্স গিবস ১১ উইকেট তুলে নিলে ওয়েস্ট ইন্ডিজ ১০ উইকেটের ব্যবধানে বিরাট জয় পায়।


title: উইজডেন ট্রফি

text: লর্ডসের দ্বিতীয় টেস্ট নাটকীয়ভাবে শেষ হয়। চূড়ান্ত ওভারের মাধ্যমে সব ধরনের ফলাফল অর্জন সম্ভব ছিল। ইংল্যান্ডের দরকার ছিল মাত্র আট রান ও হাতে ছিল ২ উইকেট। কিন্তু চতুর্থ বলে ডেরেক শ্যাকলটন রান আউট হন। কলিন কাউড্রে তাঁর ভাঙ্গা হাত নিয়ে বাদ-বাকী দুই বল মোকাবেলা না করায় খেলাটি ড্রয়ে পরিণত হয়। তৃতীয় টেস্টে ফ্রেড ট্রুম্যান ১২ উইকেট পেলে ইংল্যান্ড ২১৭ রানের বিশাল জয় পায়। চতুর্থ টেস্টে চার্লি গ্রিফিথ ৬/৩৬ ও কনরাড হান্ট ১০৮ রান করেন। ওয়েস্ট ইন্ডিজ পরবর্তী দুই টেস্টে জয় পায় ও ৩-১ ব্যবধানে সিরিজ জয় করে। চূড়ান্ত টেস্টে ব্যাসিল বুচার জয়সূচক রান সংগ্রহ করেন।


title: উইজডেন ট্রফি

text: এ সিরিজটি ব্যাপক সফল হওয়ার প্রেক্ষাপটে ইংল্যান্ডে অনুষ্ঠিত ভবিষ্যতের টেস্ট সিরিজগুলো পুণঃনির্ধারিত করা হয়। এ প্রেক্ষিতে বেশ পূর্বেই ১৯৬৬ সালে ওয়েস্ট ইন্ডিজ পুণরায় ইংল্যান্ড সফরে আসে। এভাবেই দ্বি-পক্ষীয় সিরিজের প্রবর্তন ঘটে যাতে একটি মৌসুমে ইংল্যান্ড দলের বিপক্ষে তিনটি টেস্টের সিরিজ খেলে।


title: ২০১৫ ভারত ক্রিকেট দলের বাংলাদেশ সফর

text: ভারত ক্রিকেট দল পূর্ব-নির্ধারিত সময়সূচী মোতাবেক ৭ জুন থেকে ২৪ জুন, ২০১৫ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ১টি টেস্ট ও ৩টি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। সিরিজটি বর্ষা মৌসুমে অনুষ্ঠিত হবে বিধায় একদিনের আন্তর্জাতিকের জন্য সংরক্ষিত দিনের ব্যবস্থা রাখা হয়েছে। একমাত্র টেস্ট ড্র হয় ও একদিনের আন্তর্জাতিকের সিরিজে বাংলাদেশ ২-১ ব্যবধানে ভারতকে পরাভূত করে।


title: ২০১৫ ভারত ক্রিকেট দলের বাংলাদেশ সফর

text: সম্প্রচারস্বত্ত্বের কারণ সিরিজটি জা’ন জি আইসক্রিম সিরিজ নামে পরিচিতি পায়।


title: ২০১৫ ভারত ক্রিকেট দলের বাংলাদেশ সফর

text: ৪ জুন মাহমুদুল্লাহ রিয়াদ অনুশীলন চলাকালীন আঙ্গুলে ব্যথা পাওয়ায় সিরিজের বাইরে থাকেন। এর দুইদিন পর ভারতের লোকেশ রাহুল অসুস্থ হয়ে পড়ায় টেস্টের বাইরে অবস্থান করেন।


title: ২০১৫ ভারত ক্রিকেট দলের বাংলাদেশ সফর

text: নিম্নবর্ণিত কর্মকর্তাগণ খেলা পরিচালনা করেন:


title: পানিপথের প্রথম যুদ্ধ

text: পানিপথের প্রথম যুদ্ধ ১৫২৬ খ্রিস্টাব্দের ২১ এপ্রিল লোদি সাম্রাজ্যের ইব্রাহিম লোদি এবং মুঘল সাম্রাজ্যের প্রতিষ্ঠাতা বাবরের মধ্যে সংঘটিত হয়। যুদ্ধক্ষেত্রে কামানের ব্যবহার হয়েছে এমন যুদ্ধের মধ্যে এই যুদ্ধ প্রথমগুলোর অন্যতম।


title: পানিপথের প্রথম যুদ্ধ

text: ভারতের হরিয়ানা রাজ্যের পানিপথ গ্রামের নিকটে ১৫২৬ সালের ২১ এপ্রিল এই যুদ্ধ সংঘটিত হয়। ২০ শতকের আগে এই অঞ্চলে আরো কয়েকটি গুরুত্বপূরণ যুদ্ধ সংঘটিত হয়েছে।


title: পানিপথের প্রথম যুদ্ধ

text: হিসাব অনুযায়ী বাবরের বাহিনীতে ১৫,০০০ সৈনিক এবং ২০ থেকে ২৪টি ফিল্ড আর্টি‌লারি ছিল। ইবরাহিম লোদির বাহিনীতে সর্বমোট লোকসংখ্যা ছিল প্রায় ১,০০,০০০। তবে মূল লড়াইয়ের বাহিনীতে লোকসংখ্যা ছিল প্রায় ৩০,০০০ থেকে ৪০,০০০। এর পাশাপাশি যুদ্ধ হাতি ছিল প্রায় ১,০০০।


title: পানিপথের প্রথম যুদ্ধ

text: ইবরাহিম লোদির বাহিনীর আকার জানতে পেরে বাবর তার বাহিনীর ডান ভাগকে পানিপথ শহরের বিরুদ্ধে সুরক্ষিত করেন। এজন্য বৃক্ষশাখা আচ্ছাদিত পরিখা খনন করা হয়। মধ্যভাগে দড়ি দিয়ে বাধা ৭০০টি গরুরগাড়ি রাখা হয়। প্রতি দুইটি গাড়ির মধ্যে ম্যাচলকম্যানদের নিরাপত্তার ব্যবস্থা রাখা হয়। এই ব্যবস্থা প্রণীত হওয়ার সময় ঘোড়সওয়ারদের আক্রমণের জন্য যথেষ্ট স্থান রাখা হয়।


title: পানিপথের প্রথম যুদ্ধ

text: ইবরাহিম লোদির সেনারা উপস্থিত হওয়ার পর তিনি দেখতে পান যে বাবরের সেনাদের বিন্যাস সংকীর্ণ। তিনি সংকীর্ণতম স্থানে আক্রমণের নির্দেশ দিলে বাবর তার পার্শ্বভাগের সুবিধা নেন। ইবরাহিম লোদির অনেক সেনা যুদ্ধে অবতীর্ণ হতে ব্যর্থ হয় এবং যুদ্ধের মোড় ঘুরে গেলে তারা পালাতে শুরু করে। বাবরের বাহিনী তাদের মাস্কেট, কামান ও ঘোড়সওয়ারদের নিয়ে আক্রমণ শুরু করে। যুদ্ধে ইবরাহিম লোদি পরাজিত ও নিহত হন।


title: পানিপথের প্রথম যুদ্ধ

text: বাবরের কামান-বন্দুক যুদ্ধক্ষেত্রে ভাগ্যনির্ধারণের ভূমিকা রেখেছে। এর কারণ প্রথমত ইবরাহিম লোদির বাহিনীতে কোনো গোলন্দাজ বাহিনী ছিল না। পাশাপাশি কামানের বিকট শব্দ লোদি বাহিনীর হাতিগুলোকে ভয় পাইয়ে দেয় ফলে হাতিগুলো লোদি বাহিনীর সেনাদের পদদলিত করা শুরু করে।


title: পানিপথের প্রথম যুদ্ধ

text: বাবর এই যুদ্ধে "তুলুগুমা" ও "আরাবা" নামক নতুন কৌশল ব্যবহার করেন। "তুলুগুমা" দ্বারা বোঝায় সমগ্র সেনাবাহিনীকে বেশ কিছু অংশে বিভক্ত করা যেমন মধ্য, ডান ও বাম পার্শ্ব। ডান ও বাম পার্শ্বভাগ সম্মুখ ও পশ্চাৎ অংশে বিভক্ত করা হয়। এর ফলে ক্ষুদ্র সেনাবাহিনী প্রতিপক্ষকে সবদিক থেকে ঘিরে ফেলতে সক্ষম হয়। সেনাদলের মধ্যভাগের সম্মুখ অংশে গরুর গাড়ি ("আরাবা") স্থাপন করা হয়। এগুলোকে দড়ি দিয়ে যুক্ত করে রাখা হয়। এসব গাড়ির পিছনে কামান স্থাপন করা হয়েছিল। এই দুই কৌশলের ফলে বাবরের গোলন্দাজ ইউনিট ধ্বংসাত্বক হয়ে উঠে। সামনে গরুর গাড়ি দ্বারা প্রতিরক্ষার ব্যবস্থা করায় কামানগুলো কোনো প্রকার হামলা সহ্য না করে গোলাবর্ষণ করতে সক্ষম হয়। কামানগুলোর মুখ ঘুড়িয়ে সহজেই অন্য লক্ষ্যের দিকে আক্রমণ করা যেত।


title: পানিপথের প্রথম যুদ্ধ

text: যুদ্ধে ইবরাহিম লোদি তার ১৫,০০০ সৈনিকসহ নিহত হন। গোয়ালিয়রের শাসক বিক্রমজিতও যুদ্ধে মারা যান। পানিপথের এই যুদ্ধ ভাগ্যনির্ধারণী ছিল। এর ফলে বাবর মুঘল সাম্রাজ্যের প্রতিষ্ঠা করতে সক্ষম হন।


title: আলি ফাযাল

text: আলি ফাযাল (, ; জন্মঃ ১৫ অক্টোবর ১৯৮৬) একজন ভারতীয় বলিউড অভিনেতা, থ্রি ইডিয়টস", "ফুক্রে" এবং "অলওয়েস কাভি কাভি" সিনেমায় অভিনয় করে তিনি ব্যাপক ভাবে পরিচিতি লাভ করেন। ২০১৫ সালে তিনি মার্কিন চলচ্চিত্র ফিউরিয়াস ৭ এ অভিনয় করেন।


title: কালিকট পতন (১৫২৬)

text: কালিকট পতন ১৫২৬ সালে সংঘটিত হয় যখন জামোরিন, ভারতীয় স্থানীয় শাসক, পর্তুগিজ থেকে কালিকট দুর্গ দখল করে নেন।


title: কালিকট পতন (১৫২৬)

text: পর্তুগিজরা ১৫০০ সাল থেকে কালিকটে একটি কেল্লা প্রতিষ্ঠার জন্য পরিকল্পনা করছিল, যখন পেদ্রো আলভারেস ক্যাবরেল এর হাতে এই মিশনের দায়িত্ব আসে। পর্তুগাল রাজা এবং জারোমিন এর মধ্যে একটি শান্তি চুক্তি স্বাক্ষরিত হওয়ার পর, "সেরামে" নামক জায়গায়, ১৫১৩ সালে কেল্লাটি স্থাপন সম্পুর্ণ হয়।


title: মরক্কো-পর্তুগীজ দ্বন্দ্ব

text: মরক্কোর-পর্তুগীজ দ্বন্দ্ব ইতিহাসে মরক্কো এবং পর্তুগাল মধ্যে যুদ্ধেরএকটি সিরিজ হিসেবে দেখা হয়। প্রথম যুদ্ধটি কিউটায় সংঘটিত হয় যা পর্তুগিজ সাম্রাজ্যের শুরু হিসেবে বিবেচিত হয়ে থাকে। শেষ যুদ্ধটি কেসার-এল-কেবির এ সংঘটিত হয়, এরপর থেকে অর্থাৎ ১৫৮০ সালে থেকে পর্তুগীজ উত্তরাধিকার সংকটের আরম্ভ হয়। এটি পর্তুগালের রাজবংশ এবং স্পেনের রাজবংশেল মধ্যে রাজবংশীয় মৈত্রী স্থাপন করে।


title: জন উইজডেন

text: জন উইজডেন (; জন্ম: ৫ সেপ্টেম্বর, ১৮২৬ - মৃত্যু: ৫ এপ্রিল, ১৮৮৪) ব্রাইটনের ক্রাউন স্ট্রিটে জন্মগ্রহণকারী বিশিষ্ট ইংরেজ ক্রিকেটার ছিলেন। প্রথম-শ্রেণীর কাউন্টি ক্রিকেটে কেন্ট, মিডলসেক্স ও সাসেক্সের প্রতিনিধিত্ব করেন। বিখ্যাত ক্রিকেট সাময়িকী উইজডেন ক্রিকেটার্স অ্যালমেনাক প্রকাশ করে ক্রিকেট বিশ্বে চিরস্মরণীয় হয়ে আছেন তিনি।


title: জন উইজডেন

text: তাঁর বাবা উইলিয়াম বিল্ডার ছিলেন। ১৮০৫ সালে দাতব্য বিদ্যালয় হিসেবে প্রতিষ্ঠিত রয়্যাল ইউনিয়ন স্কুলে (বর্তমানে ব্রাইটন্স মিডল স্ট্রিট স্কুল) অধ্যয়ন করেন। পিতার মৃত্যুর পর লন্ডনে চলে যান ও সেখানে উইকেট-রক্ষক টম বক্সের সাথে বসবাস করতে থাকেন। জুলাই, ১৮৪৫ সালে ১৮ বছর বয়সে ৫ ফুট ৬ ইঞ্চি উচ্চতার অধিকারী উইজডেনের ওজন ছিল ঠিক ৭ স্টোন (৪৪ কেজি)। ১৮৪৯ সালে বিশিষ্ট ক্রিকেটার জর্জ পারের বোন অ্যানি’র সাথে বাগদান পর্ব সম্পন্ন হলেও বিবাহের পূর্বে তিনি মৃত্যুবরণ করেন। ফলে উইজডেন কখনো বিয়ে করেননি।


title: জন উইজডেন

text: জুলাই, ১৮৪৫ সালে সাসেক্সের পক্ষে এমসিসি’র বিরুদ্ধে প্রথম-শ্রেণীর ক্রিকেটে অভিষেক ঘটে তাঁর। প্রথম ইনিংসে ৬ ও দ্বিতীয় ইনিংসে ৩ উইকেট পান তিনি। ১৮৪৬ সালে অল-ইংল্যান্ড একাদশ ও ১৮৫২ সালে ইউনাইটেড অল-ইংল্যান্ড একাদশে নাম লেখান তিনি। সমগ্র খেলোয়াড়ী জীবনে ১৮৭টি প্রথম-শ্রেণীর ক্রিকেটে অংশগ্রহণ করেছেন। প্রথম-শ্রেণীর ক্রিকেট খেলা থেকে অবসর নেয়ার পর ১৮৬৪ সালে কিংবদন্তিতুল্য উইজডেন ক্রিকেটার্স অ্যালমেনাক প্রকাশ করেন।


title: জন উইজডেন

text: মূলতঃ ফাস্ট রাউন্ডআর্ম বোলার ছিলেন তিনি। এর পূর্বে তিনি অনুমোদনকৃত ওভার আর্ম বোলিং করতেন। পরবর্তী দিনগুলোয় তিনি মিডিয়াম পেস বোলিংয়ে পারদর্শীতা দেখান। এছাড়াও তিনি স্লো আন্ডারআর্ম বোলিং করেছেন। ফাস্ট বোলিংয়ে তিনি প্রতি খেলায় গড়ে প্রায় ১০ উইকেট তুলে নিতে সক্ষমতা দেখিয়েছেন। ১৮৫০ সালে লর্ডসে নর্থে বিপক্ষে সাউথের হয়ে অফ-কাটার কৌশল প্রয়োগে দ্বিতীয় ইনিংসে ১০ উইকেট লাভ করেন শুধুই বোল্ড করে। প্রথম-শ্রেণীর যে-কোন ক্রিকেটে সবগুলো উইকেট বোল্ডের মাধ্যমে লাভ করা অদ্যাবধি একমাত্র ঘটনা হিসেবে বিবেচিত।


title: জন উইজডেন

text: এছাড়াও তিনি ব্যাটসম্যান হিসেবে দক্ষতা দেখিয়েছেন। প্রথম-শ্রেণীর ক্রিকেটে দু’টি শতকের অধিকারী তিনি। প্রথমটি করেছেন ১৮৪৯ সালে। টানব্রিজ ওয়েলসে কেন্টের বিপক্ষে তিনি ঠিক ১০০ রান করেন। ১৮৫৫ সালে ইয়র্কশায়ারের বিপক্ষে বছরের একমাত্র প্রথম-শ্রেণীর সেঞ্চুরি করার দক্ষতা দেখান।


title: জন উইজডেন

text: ১৮৬৩ সালে ক্রিকেট থেকে অবসর নেয়ার সময় তাঁর বয়স ছিল ৩৭ বছন। পরের বছর থেকেই বার্ষিক আকারে ক্রিকেটার্স অ্যালমেনাক প্রকাশ করতে শুরু করেন। ১৮৬৬ সালে ‘ক্রিকেট ও কিভাবে তা খেলতে হয়’ শীর্ষক গ্রন্থ প্রকাশ করেন।


title: জন উইজডেন

text: ৫৭ বছর বয়সে ক্যান্সারে আক্রান্ত হয়ে দেহাবসান ঘটে তাঁর। লন্ডনের ব্রম্পটন সিমেট্রিতে তাঁকে সমাহিত করা হয়। মৃত্যুর ২৯ বছর পর ১৯১৩ সালে উইজডেন সংস্করণের ৫০-বছর পূর্তিতে বিশেষ প্রতিকৃতি হিসেবে তুলে ধরা হয়। উইজডেন ক্রিকেটার্স অ্যালমেনাকের সূবর্ণজয়ন্তী উপলক্ষে এর প্রতিষ্ঠাতা জন উইজডেনকে তাঁর মৃত্যুর ২৯ বছর পর ১৯১৩ সালে বিশেষভাবে এ পুরস্কার প্রদান করা হয়।


title: ফল সালাদ গাছ

text: ফল সালাদ গাছ বা সিংহের থাবা (বৈজ্ঞানিক নাম:Monstera deliciosa), the () হচ্ছে দক্ষিণ মেক্সিকো থেকে দক্ষিণ পানামা পর্যন্ত বৃষ্টিবন এলাকার স্থানীয় প্রজাতি। এটিকে অনেক জায়গায় চাষ করা হয়েছে এবং হাওয়াই, Seychelles, Ascension Island এবং Society Islands এলাকায় বেশ কিছুটা আগাছা উদ্ভিদ হিসেবে রুপান্তরিত হয়েছে।


title: ফল সালাদ গাছ

text: এদের দৈর্ঘ্য ২৫ মি পর্যন্ত হতে পারে, এর পাতা ২০ থেকে ৯০ সেঃমি দীর্ঘ, হৃদপিণ্ড আকৃতির হয়ে থাকে। পাতা বৃহদাকৃতির চকচকে চামড়া বা লেদাড়ের মত দেখতে। অপরিণত উদ্ভিদের পাতা ছোট হয় এবং পাতায় কোনো ছিদ্র থাকে না, বয়সের সাথে সাথে পাতায় লম্বাকৃতি ছিদ্রের সৃষ্টি হয়। নতুন উদ্ভিদ ছায়াপ্রযুক্ত স্থানে জন্মায় এবং গাছের আশ্রয় অনুসন্ধান করে তারপর তাকে অবলম্বন করে আলোর পানে বৃদ্ধি পায়। এই গাছটি ইনডোর প্লান্ট হিসেবে বেশ প্রসিদ্ধ, এটাকে বাহিরের উন্মুক্ত পরিবেশে লাগানো হলে উপযুক্ত জলবায়ুতে তিন বছর বয়স থেকে এর ফুল ফোঁটা আরম্ভ হয়। ছায়াপ্রিয় এই গাছ আর্দ্রতা পচ্ছন্দ করে।এই গাছের চারা বীজ থেকেও উৎপন্ন হয় কিম্বা পরিনত উদ্ভিদের কলম থেকেও উঠানো যায়।